open-index/open-wikipedia-markdown huggingface dataset:
സെൽഫ്-പോർട്രയിറ്റ് ആസ് എ ഫീമെയ്ൽ മാർട്ടിർ

1615-ൽ ഇറ്റാലിയൻ കലാകാരനായ ആർട്ടമേസ്യാ ജെന്റിലെസ്കി ചിത്രീകരിച്ച എണ്ണച്ചായാചിത്രമാണ് **സെൽഫ്-പോർട്രയിറ്റ് ആസ് എ ഫീമെയ്ൽ മാർട്ടിർ.** ഒരു സ്വകാര്യ ശേഖരത്തിലാണ് ഈ ചിത്രം നിലവിലുള്ളത്. ചിത്രത്തിൻറെ മറുവശത്തെ ലിഖിതത്തിൽ ജെന്റിലെസ്കി ഈ ചിത്രം വരച്ചതെന്നാണ് സ്ഥിരീകരിച്ചിരിക്കുന്നത്. തടിയിൽ ജെന്റിലെസ്കി ചിത്രീകരിച്ച രണ്ട് എണ്ണച്ചായാചിത്രങ്ങളിലൊന്നാണിത്.
## ചിത്രകാരിയെക്കുറിച്ച്

ഒരു ഇറ്റാലിയൻ ബറോക്ക് ചിത്രകാരിയായിരുന്നു ആർട്ടമേസ്യാ ജെന്റിലേസ്ച്ചി. ഇന്ന് കാരവാജിയോയുടെ തലമുറയിലെ ഏറ്റവും മികച്ച ചിത്രകാരന്മാരിൽ ഒരാളായി കണക്കാക്കപ്പെടുന്നു. ഇറ്റലിയിലെ റോമിൽ ജനിച്ച  ആർട്ടമേസ്യാ ജെന്റിലേസ്ച്ചി (ജൂലൈ 8, 1593 – c1.656)ചിത്രകാരനായ ഓറേഷ്യോ ജെന്റിലേസ്ച്ചിയുടെയും പ്രുഡൻഷ്യോ മോണ്ടണിന്റെയും മകളായിരുന്നു. കാരവാജിയോ, ഗ്വിദോ റെന്നി എന്നിവരുടെ ചിത്രങ്ങൾ അവരെ സ്വാധീനിച്ചിരുന്നു. പിൽക്കാലത്തുണ്ടായ ചില ദാരുണ സംഭവങ്ങൾ അവരുടെ കലാജീവിതത്തെ ബാധിച്ചെങ്കിലും അതിനെ അതിജീവിച്ച് അവർ പിന്നീട് ചിത്രരചനയിൽ മുഴുകി.

## അവലംബം

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:ആർട്ടെമിസിയ ജെന്റിലേച്ചി വരച്ച ചിത്രങ്ങൾ
ഓവർഹെഡ്‌ പ്രൊജക്റ്റർ

ചിത്രങ്ങൾ പ്രദർശിപ്പിക്കുന്നതിന് വേണ്ടി ഉപയോഗിക്കുന്ന ഒരു തരം പ്രൊജക്റ്റർ ആണ് **ഓവർഹെഡ്‌ പ്രൊജക്റ്റർ**..
## ചരിത്രം
മാന്ത്രിക വിളക്ക് ഓവർഹെഡ്‌ പ്രൊജക്റ്ററിന്റെ മുൻഗാമിയായി കരുതപ്പെടുന്നു. ജർമൻകാരനായ അത്തനേഷ്യസ് കിർച്ർ 1645 ൽ പ്രസിദ്ധപ്പെടുത്തിയ *Ars Magna Lucis et Umbrae* എന്ന പുസ്തകത്തിൽ "Steganographic Mirror" എന്ന കണ്ടുപിടിത്തത്തെക്കുറിച്ച്  പരാമർശമുണ്ട്. 1654-ൽ, ബൽജിയൻ ഗണിതശാസ്ത്രജ്ഞനായ  André Tacquet ഇത്തരമൊരു സംവിധാനമുപയോഗിച്ച്, ഇറ്റാലിയൻ ജസ്യൂട്ട് മിഷണറി Martino Martini ചൈനയിൽ നിന്നും ബൽജിയത്തിലേക്ക് യാത്രചെയ്ത മാർഗ്ഗം കാണിച്ചുകൊടുത്തതായി രേഖപ്പെടുത്തി. ഫ്രഞ്ച് ഊർജതന്ത്രജ്ഞനായ Edmund Becquerel ആണ് 1853-ൽ ആദ്യത്തെ ഓവർഹെഡ്‌ പ്രൊജക്റ്റർ വികസിപ്പിച്ചെടുത്തത്. 

## പ്രവർത്തനം
ഒരു  35mm സ്ലൈഡ് പ്രൊജക്റ്ററിന്റെ പ്രവർത്തന തത്ത്വത്തിൽത്തന്നെയാണ് ഓവർഹെഡ്‌ പ്രൊജക്റ്റർ പ്രവർത്തിക്കുന്നത്. ഒരു ഫോക്കസിംഗ് ലെൻസ് വഴി കടന്നു പോകുന്ന പ്രകാശവഴിയിൽ ക്രമീകരിക്കുന്ന ചിത്രം സ്ക്രീനിൽ വലുതായി പതിക്കുന്നു. യഥാർത്ഥ പ്രതിബിംബമാണ് ഇവിടെ ലഭിക്കുന്നത്. ഇതിനുവേണ്ടി, ഒരു കണ്ണാടി കൂടി ഇതിലുപയോഗിക്കുന്നു. 
### ഫോക്കസിംഗ്
ഓവർഹെഡ്‌ പ്രൊജക്റ്റർ സാധാരണയായി മാന്വൽ ഫോക്കസിംഗ് സംവിധാനമുള്ളവയാണ്. ലെൻസ് ഉയർത്തിയും താഴ്ത്തിയുമാണ് ഫോക്കസിംഗ് സാധ്യമാക്കുന്നത്.

### പ്രകാശ സ്രോതസസ്സ്
ഉയർന്ന ശേഷിയുള്ള ഹാലജൻ ബൾബ് ആണ് ഓവർഹെഡ്‌ പ്രൊജക്റ്ററിൽ ഉപയോഗിക്കുന്നത്. 750 watts വരെ വൈദ്യുതി ഉപയോഗിക്കുന്നവയാണ് ഈ പ്രകാശസ്രോതസ്സ്. പ്രവർത്തിക്കുമ്പാൾ വളരെയേറെ ചൂടാവുന്നതിനാൽ, ബൾബ് പെട്ടെന്ന് തന്നെ കരിഞ്ഞുപോകാറുണ്ട്. 100 മണിക്കൂറിൽ താഴെ മാത്രമാണ് പലപ്പോഴും ഇത്തരം ബൾബുകളുടെ ആയുസ്സ്.

## ഇതുകൂടി കാണുക
*എൽസിഡി പ്രൊജക്റ്റർ
*സ്ലൈഡ് പ്രൊജക്റ്റർ

## അവലംബം

## പുറംകണ്ണി

വർഗ്ഗം:പ്രകാശിക ഉപകരണങ്ങൾ
വർഗ്ഗം:ഓഫീസ് സാമഗ്രികൾ
വംശ വൃക്ഷ

കന്നഡ ഭാഷയിലുള്ള ഉള്ള ഒരു ചലച്ചിത്രമാണ് ആണ് **വംശവൃക്ഷ**. ബി.വി. കാരന്ത്, ഗിരീഷ് കർണാഡ് എന്നിവരാണ് ചിത്രത്തിന്റെ സംവിധായകർ. എസ്.എൽ. ഭൈരപ്പ എഴുതിയ  **വംശവൃക്ഷ**  എന്ന നോവലിനെ അടിസ്ഥാനമാക്കിയാണ് ആണ് ഈ ചലച്ചിത്രം നിർമ്മിച്ചിട്ടുള്ളത്. 1972 ൽ, മികച്ചസംവിധാനത്തിനുള്ള ദേശീയ ചലച്ചിത്ര പുരസ്കാരം നേടിയ ചിത്രമാണിത്. കൂടാതെ, മൂന്ന് ഫിലിംഫെയർ അവാർഡ് കൂടി ഈ ചലച്ചിത്രം നേടിയിട്ടുണ്ട് 

## അഭിനേതാക്കൾ
*വെങ്കടറാവു തലെഗിരി
*ബി.വി. കാരന്ത്
*എൽ.വി. ശാരദ
*ഗിരീഷ് കർണാഡ്
*ചന്ദ്രശേഖർ
*ഉമ ശിവകുമാർ
*ജി.വി. അയ്യർ
*വിഷ്ണുവർധൻ

## സംഗീതം
ഭാസ്കർ ചന്ദാവർക്കർ "Mugila Thumba Bera Beelala" എന്ന ബി.വി. കാരന്ത് രചിച്ച ഗാനം ചിട്ടപ്പെടുത്തിയത് ഭാസ്കർ ചന്ദാവർക്കർ ആണ്.

## അംഗീകാരങ്ങൾ
* **[[19th National Film Awards|National Film Awards 1971]]**
** മികച്ച കന്നഡ ചലച്ചിത്രം
** മികച്ച സംവിധാനം – ബി.വി. കാരന്ത്, ഗിരീഷ് കർണാഡ്
* **[[Karnataka State Film Awards]] 1971-72**
**മികച്ച ചലച്ചിത്രം
**മികച്ച നടൻ – വെങ്കടറാവു തലെഗിരി
**മികച്ച നടി– എൽ.വി. ശാരദ
**Best Story Writer – എസ്.എൽ. ഭൈരപ്പ
**Best Dialogue Writer – ബി.വി. കാരന്ത്, ഗിരീഷ് കർണാഡ്
**Best Editing – അരുണ ദേശായി
* **Filmfare Award South 1972**
**മികച്ച ചലച്ചിത്രം
**മികച്ച നടൻ – വെങ്കടറാവു തലെഗിരി
**മികച്ച സംവിധാനം – ബി.വി. കാരന്ത്, ഗിരീഷ് കർണാഡ്

## അവലംബം

വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ചലച്ചിത്ര അഭിനേതാക്കൾ
വർഗ്ഗം:ചലച്ചിത്രസംവിധായകർ
വർഗ്ഗം:ഇന്ത്യൻ ചലച്ചിത്രപുരസ്കാരങ്ങൾ
ഡെൽഫിനിയം ഇലാറ്റം

**ആൽപൈൻ ഡെൽഫിനിയം**  അല്ലെങ്കിൽ **കാൻഡിൽ ലാർക്സ്പർ** എന്നുമറിയപ്പെടുന്ന **ഡെൽഫിനിയം ഇലാറ്റം** ഡെൽഫിനിയം ജീനസിലെ ഒരു സ്പീഷീസാണ്. അലങ്കാര സസ്യങ്ങളായി വളരുന്ന നീല, പർപിൾ, പിങ്ക്, ക്രീം, വെള്ള തുടങ്ങി നിരവധി നിറങ്ങളിലുള്ള കൾട്ടിവറുകൾ കാണപ്പെടുന്നു. D. ഇലാറ്റം ഒരു സങ്കരയിനം ആണ്.
## അവലംബം

## കൂടുതൽ വായനയ്ക്ക്

## പുറം കണ്ണികൾ
*Naturegate: Delphinium elatum

വർഗ്ഗം:ഉദ്യാന സസ്യങ്ങൾ
വർഗ്ഗം:ഡെൽഫിനിയം
മൂന്നാമതൊരാൾ

ഡിജിറ്റൽ ഫോർമാറ്റിൽ നിർമ്മിച്ച മലയാളത്തിലെ ആദ്യത്തെ ചലച്ചിത്രമാണ് ***മൂന്നാമതൊരാൾ***.ഡിജിറ്റൽ സിനിമകളുടെ നിർമ്മാണത്തിലും വിതരണത്തിലും ഏർപ്പെട്ടിരിക്കുന്ന തൃശൂർ ആസ്ഥാനമായുള്ള എമിൽ & എറിക് ഡിജിറ്റൽ പ്രൈവറ്റ് ലിമിറ്റഡ് എന്ന കമ്പനിയാണ് ചിത്രത്തിന് ഉപയോഗിച്ച ഡിജിറ്റൽ സാങ്കേതികവിദ്യ കേരളത്തിൽ ലഭ്യമാക്കിയത്. ഇന്ത്യയിലെ നഗര,ഗ്രാമ പ്രദേശങ്ങളിലായി കേരളമുൾപ്പെടെ എൺപതോളം തിയേറ്ററുകൾ സാറ്റലൈറ്റ് വഴി ചിത്രം സ്വീകരിക്കാൻ  ഡിജിറ്റൽ ട്രാൻസ്‌പോണ്ടറുകൾ സജ്ജീകരിച്ചിരുന്നു.
സാറ്റലൈറ്റ് വഴി തീയറ്ററുകളിൽ ഡിജിറ്റലായി വിതരണം ചെയ്യുന്ന ആദ്യത്തെ ഹൈ-ഡെഫനിഷൻ (HD) സിനിമ എന്ന നിലയിൽ ഈ സിനിമ ശ്രദ്ധിക്കപ്പെട്ടു. പൂർണ്ണമായി HD ക്യാമറകൾ ഉപയോഗിച്ച് ചിത്രീകരിച്ച ആദ്യത്തെ മലയാളം സിനിമ കൂടിയായിരുന്നു ഇത്.മുംബൈ ആസ്ഥാനമായുള്ള ഡിജി2എൽ ടെക്‌നോളജീസ് ആണ് പുതിയ സാങ്കേതികവിദ്യ വികസിപ്പിച്ചത്.  MPEG-4 അടിസ്ഥാനമാക്കിയുള്ള ഡിജിറ്റൽ സിനിമാ വിതരണവും അവതരണ സംവിധാനവും ആദ്യമായി അവതരിപ്പിച്ചത് ഈ കമ്പനിയാണ്.  DG2L അതിന്റെ 800-ലധികം സിനിമാ സംവിധാനങ്ങൾ UFO Moviez-ന് എത്തിച്ചു, അവയിൽ ഏകദേശം 700 എണ്ണം ഇപ്പോൾ ഇന്ത്യയിലുടനീളമുള്ള തിയേറ്ററുകളിൽ സ്ഥാപിച്ചിട്ടുണ്ട്.   മാർട്ടിൻ സെബാസ്റ്റ്യൻ നിർമ്മിച്ച് വി.കെ. പ്രകാശ് സംവിധാനം ചെയ്ത ഈ മലയാള ഹൊറർ ചിത്രത്തിൽ ജയറാമും ജ്യോതിർമയിയും പ്രധാന വേഷങ്ങളിൽ അഭിനയിച്ചിരിക്കുന്നു.

## അഭിനേതാക്കൾ

* ജയറാം 
* ജ്യോതിർമയി 
* ഷെരിൻ 
* സംവൃത സുനിൽ 
* വിനീത് 
* മുരളി മേനോൻ 
* ഹരിശ്രീ അശോകൻ 
* മാള അരവിന്ദൻ 
* പ്രേം പ്രകാശ് 
* കുഞ്ഞൻ 
* അഷ്റഫ് 
* കുളപ്പുള്ളി ലീല 
* മായ വിശ്വനാഥ് 

## പിന്നണിയിൽ

* നിർമ്മാണം: മാർട്ടിൻ സെബാസ്റ്റ്യൻ 
* സംവിധായകൻ വി.കെ. പ്രകാശ് 
* ഗാനരചന: ഷിബു ചക്രവർത്തി 
* സംഗീതം: ഔസേപ്പച്ചൻ 
* സാങ്കേതിക മേധാവി: അനിൽ നായർ 
* ഛായാഗ്രഹണം: എസ്. ലോകനാഥൻ 
* തിരക്കഥ: രാജേഷ് ജയരാമൻ 
* ബാനർ: ഫെയറി ക്വീൻ പ്രൊഡക്ഷൻസ് 
* ഡിസ്ട്രിബ്യൂട്ട്: എമിൽ & എറിക് ഡിജിറ്റൽ ഫിലിംസ് പ്രൈവറ്റ് ലിമിറ്റഡ് 

## അവലംബം

## പുറത്തേക്കുള്ള കണ്ണികൾ
* 
* മൂന്നാമതൊരാൾ-Film Beat 
* ടെയ്ലർ, റിച്ചാർഡ് (2006 ഓഗസ്റ്റ് 18). "സിനിമ ഡിജിറ്റൽ ടെക്നോളജി പാലിക്കുന്നു" . BBC.com . ശേഖരിച്ചത് 20 ആഗസ്റ്റ് 2006 . 
*  
* മൂന്നിനാടൽ    
വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
കാളിദാസ ലനാറ്റ

ഫൾഗോറിഡേ ജീവികുടുംബത്തിലെ കാളിദാസ എന്ന ജീനസിൽപ്പെട്ട ഹെമിറ്റെറൻ കീടവർഗമാണ് ***കാളിദാസ ലനാറ്റ***    തെക്കേ ഇന്ത്യയിലാണ് ഇവ പൊതുവായി കാണപ്പെടുന്നത്.  ഇവയുടെ പുറത്തേക്ക് തള്ളിനിൽക്കുന്ന വദനഭാഗത്തിന്റെ അറ്റത്ത് നേരിയതും വഴക്കമുള്ള തണ്ടുപോലെയുള്ളതുമായ ഒരു വളർച്ചയുണ്ട്.   
പ്രമാണം:Kalidasa lanata-Kadavoor-2017-05-31-003.jpg|വേവ 
പ്രമാണം:Kalidasa lanata-Kadavoor-2017-05-31-004.jpg|വേവ 


## അവലംബങ്ങൾ

വർഗ്ഗം:ഇന്ത്യയിലെ ഷഡ്പദങ്ങൾ
വർഗ്ഗം:ഏഷ്യയിലെ ഷഡ്പദങ്ങൾ
കാളിദാസ (പ്രാണി)

ഫൾഗോറിഡേ ജീവികുടുംബത്തിലെ അഫേനിനി ഗോത്രത്തിൽപ്പെട്ട ഒരു ജനുസാണ് **കാളിദാസ**. ഏഷ്യയുടെ ഉഷ്ണമേഖലാ പ്രദേശങ്ങളിൽ കാണപ്പെടുന്ന ഈ ജനുസിൽ ആറ് സ്പീഷീസുകളാണുള്ളത്. പുറത്തേക്ക് തള്ളിനിൽക്കുന്ന വദനഭാഗത്തിന്റെ അറ്റത്ത് നേരിയതും വഴക്കമുള്ള തണ്ടുപോലെയുള്ളതുമായ ഒരു വളർച്ച ഇവയ്ക്കുണ്ട്.  
പ്രമാണം:Kalidasa lanata-Kadavoor-2017-05-23-001.jpg|*[[കാളിദാസ ലനാറ്റ]]*
പ്രമാണം:Kalidasa (nymph) in Kadavoor.jpg|*കാളിദാസ* ലനാറ്റയുടെ നിംഫ് 


## അവലംബങ്ങൾ

## ബാഹ്യ ലിങ്കുകൾ

* ഹെമിപേറ ഡാറ്റാബേസ്

വർഗ്ഗം:ഏഷ്യയിലെ ഷഡ്പദങ്ങൾ
ഫുഫു

കോട്ടെ ഡി ഐവോയർ, സിയറ ലിയോൺ, ഘാന, ലൈബീരിയ, ടോഗോ, നൈജീരിയ തുടങ്ങിയ പടിഞ്ഞാറൻ ആഫ്രിക്കയിലെ പല രാജ്യങ്ങളിലെയും മുഖ്യാഹാരമാണ് **ഫുഫു**.(പേരിന്റെ വകഭേദങ്ങളിൽ **foofoo, fufuo, foufou** എന്നിവ ഉൾപ്പെടുന്നു) പരമ്പരാഗത ഘനിയൻ, നൈജീരിയൻ രീതികളിൽ തുല്യമായ അളവുകളിൽ മരച്ചീനിമാവും ഏത്തയ്ക്കാപ്പൊടിയും വെള്ളവും ചേർത്ത മിശ്രിതം ഇടിച്ച്‌ പതംവരുത്തിയെടുക്കുന്നു. ഫുഫുവിൻറെ സാന്ദ്രത കൂട്ടുകയും കുറയ്ക്കുകയും ചെയ്യുന്നത് വ്യക്തിപരമായ മുൻഗണനകളെ ആശ്രയിച്ചാണിരിക്കുന്നത്.മരച്ചീനിമാവിനുപകരം സെമോലിന, അല്ലെങ്കിൽ ചോളം മാവും ഉപയോഗിക്കാവുന്നതാണ്. ഫുഫൂ പലപ്പോഴും നിലക്കടല സൂപ്പ്, പാം നട്ട് സൂപ്പ്, അബുനുഅബുനു അല്ലെങ്കിൽ ലൈറ്റ് സൂപ്പ് ഉപയോഗിച്ചാണ് വിളമ്പുന്നത്. 
## ഇവയും കാണുക

* African cuisine
* List of African dishes
* List of maize dishes
* Akpu
* Attiéké
* Bazeen
* Congolese cuisine
* Cornmeal
* Couscous
* Eba
* Grits
* Mămăliga
* Mangú
* Mashed potato
* Mofongo
* Nshima
* Poi
* Polenta
* ഉഗാലി

## അവലംബം

## പുറം കണ്ണികൾ
*  Microwavable instant fufu.
* Dangers of consuming under-processed fufu .

വർഗ്ഗം:നൈജീരിയൻ ഭക്ഷണവിഭവങ്ങൾ
വർഗ്ഗം:ദേശീയ വിഭവങ്ങൾ
വർഗ്ഗം:മുഖ്യാഹാരങ്ങൾ
വർഗ്ഗം:ആഫ്രിക്കൻ ഭക്ഷണവിഭവങ്ങൾ
ഇന്ദ്രാട്ടി ഇസ്കാക്

**ഇന്ദ്രാട്ടി ഇസ്കാക്** എന്ന സ്റ്റേജ് നാമത്തിലറിയപ്പെടുന്ന **ഇന്ദ്രാട്ടി ജെറാൾഡ് ബെർണാഡിന** (ജനനം ജൂൺ 9 1942) വിവാഹത്തിനുശേഷം **ഇന്ദ്രി മക്കി** ഒരു ഇന്തോനേഷ്യൻ നടിയും സൈക്കോളജിസ്റ്റും മാർക്കെറ്ററുമാണ്. സുരാബയയിൽ ജനിച്ച ഇന്ദ്രാട്ടി ഇന്തോനേഷ്യൻ സിനിമാ രംഗത്തേക്ക് കടക്കുകയും ഉസ്മാർ ഇസ്മായിലിന്റെ വാണിജ്യ വിജയം നേടിയ ടിഗാ ദാര (1957) എന്ന ചിത്രത്തിലൂടെ ജനപ്രിയതയിലേക്ക് വളരുകയും ചെയ്തു. 1963-ൽ സിനിമയിൽ നിന്ന് വിരമിക്കുന്നതിനു മുൻപ് അവർ എട്ടു സിനിമകളിൽ കൂടി അഭിനയിക്കുകയും പെൺകുട്ടികളുടെ ഒരു ഗ്രൂപ്പ് സ്ഥാപിക്കുകയും ചെയ്തു.

## ജീവചരിത്രം
ഒരു അധ്യാപകനും പെൻജലെൻഡുപ് (കള്ളക്കടത്തുകാരൻ) എന്ന സിനിമയുടെ ഡയറക്ടറാകുമ്പോൾ 1952-ൽ സിനിമാവിവർത്തകനുമായ രാഡൻ ഇസ്കാക്കിന്റെ മകളായ ഇന്ദ്രാട്ടി ഇസ്കാക് 1942 ജൂൺ 9 ന് കിഴക്കൻ ജാവയിലെ സുരാബയയിലാണ് ജനിച്ചത്.
## അവലംബം

## Works cited

* 
* 
*
*
*
*
*
*
*

വർഗ്ഗം:ജീവിച്ചിരിക്കുന്നവർ
വർഗ്ഗം:1942-ൽ ജനിച്ചവർ
വർഗ്ഗം:ഇന്തോനേഷ്യൻ ചലച്ചിത്ര അഭിനേത്രികൾ
ഹെലൻ ഓഫ് ട്രോയ് (എവ്ലീൻ)

1898-ൽ എവെലിൻ ഡി മോർഗൻ വരച്ച ഒരു ചിത്രമാണ് **ഹെലൻ ഓഫ് ട്രോയ്**. മോർഗന്റെ ഫ്ളോറ, കസ്സാൻഡ്ര എന്നിവയെപ്പോലെയാണ് ഈ ചിത്രവും ചിത്രീകരിച്ചിരിക്കുന്നത്.ഹെലൻ ഓഫ് ട്രോയ്യെ ചിത്രീകരിച്ചിരിക്കുന്ന ഈ ചിത്രം വരയ്ക്കാൻ മോർഗനെ ഏർപ്പെടുത്തിയത് ലിവർപൂളിലെ കപ്പൽവ്യാപാരിയായ വില്യം ഇമ്രി ആയിരുന്നു.ഗ്രീക്ക്, റോമൻ ദേവതകളുടെ ബോട്ടിക് സെല്ലി ചിത്രങ്ങളെ (അഥീന അല്ലെങ്കിൽ വീനസ്) ഓർമിപ്പിക്കുന്ന ശാന്തമായി ഉയർന്ന് നിൽക്കുന്ന രീതിയിൽ ഹെലനയെ ചിത്രീകരിച്ചിരിക്കുന്നു. ശാസ്ത്രീയചിത്രങ്ങളുടെ സ്‌മരണയുണർത്തുന്ന വിധത്തിലുള്ള ചിത്രീകരണം നവോത്ഥാന കലാകാരന്മാരുടെയിടയിലുള്ള ഒരു പൊതു സവിശേഷതയ്ക്ക് ഉദാഹരണമാണ് ഈ ചിത്രം.
## Notes

## അവലംബം
* Elise Lawton Smith, "The Art of Evelyn De Morgan", *Woman's Art Journal*, Vol. 18, No. 2 (Autumn, 1997 - Winter, 1998), pp.&nbsp;3–10.
* Elise Lawton Smith, *Evelyn Pickering de Morgan and the Allegorical Body* (Fairleigh Dickinson Univ. Press, 2002), 
* Heather Birchall, *Pre-Raphaelites* (Taschen, 2010), 

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:പ്രീ-റാഫേലൈറ്റ് ചിത്രങ്ങൾ
വർഗ്ഗം:എവ്‌ലിൻ ഡി മോർഗൻ ചിത്രീകരിച്ച ചിത്രങ്ങൾ
പഞ്ചരത്ന ഗോവിന്ദ ക്ഷേത്രം

ബംഗ്ലാദേശിലെ രാജ്ഷാഹി ജില്ലയിലെ പുതിയ ഗ്രാമത്തിൽ സ്ഥിതിചെയ്യുന്ന ഒരു മനോഹര ക്ഷേത്രമാണ് **പഞ്ചരത്ന ഗോവിന്ദ ക്ഷേത്രം.** പത്തൊൻപതാം നൂറ്റാണ്ടിൽ പണിത ഒരു സ്മാരകമാണ് ഈ ക്ഷേത്രം. അഞ്ച് രത്നാസ് അല്ലെങ്കിൽ സ്തൂപികശിഖരം ഈ ക്ഷേത്രത്തിൻറെ വാസ്തുവിദ്യാ സവിശേഷതയാണ്. പുതിയ രാജ്ബാരി അഥവാ കൊട്ടാരത്തിന്റെ ഉൾഭാഗത്താണ് ഈ ക്ഷേത്രം സ്ഥിതി ചെയ്യുന്നത്.
## ചിത്രശാല


Pancharatna Gobinda Temple, Puthia PRG 8403.jpg|Pancharatna Gobinda Temple
Terracotta of Pancha Ratna Govinda Temple (2).jpg|Terracotta of the Temple
তুলসী গাছ, পঞ্চরত্ন গোবিন্দ মন্দির.jpg|Mint-tree in the yard



## അവലംബം

വർഗ്ഗം:ഹിന്ദു ക്ഷേത്രങ്ങൾ
ഗുപ്‌ത്‌

രാജീവ് റായി സംവിധാനം ചെയ്ത് 1997-ൽ പുറത്തിറങ്ങിയ ബോളിവുഡ് സസ്പെൻസ് ത്രില്ലർ ചിത്രമാണ് ***ഗുപ്‌ത്‌ : ദ ഹിഡ്ഡൺ ട്രൂത്ത്***. ബോബി ഡിയോൾ, മനീഷ കൊയ്രാള, കാജോൾ എന്നിവരാണ് ഈ ചിത്രത്തിലെ പ്രധാന വേഷങ്ങൾ ചെയ്തിരിക്കുന്നത്. പരേഷ് റാവൽ, ഓം പുരി, രാജ് ബബ്ബർ എന്നിവരാണ് മറ്റ് അഭിനേതാക്കൾ. ഈ ചിത്രത്തിന്റെ സംഗീതസംവിധാനം വിജു ഷായാണ് നിർവ്വഹിച്ചിരിക്കുന്നത്. ഗാനരചന നിർവ്വഹിച്ചത് ആനന്ദ് ബക്ഷിയാണ്. 

റിലീസ് ചെയ്തതിനു ശേഷം ഗുപ്‌ത്‌ ഒരു വാണിജ്യ വിജയമായിരുന്നു, സിനിമയുടെ കഥയും ഗാനങ്ങളും വിമർശനാത്മക പ്രശംസ നേടി. ബോക്സ് ഓഫീസിൽ ₹33 കോടി (4.8 ദശലക്ഷം ഡോളർ) ചിത്രം സമാഹരിച്ചു. 

## കഥാസംഗ്രഹം
ഗവർണർ ജെയ്‌സിംഗ് സിൻഹ തന്റെ മകനായ സാഹിലിനുമൊപ്പം ഇന്ത്യയിലാണ് ജീവിക്കുന്നത്. പിതാവിനും മകനുമിടയിൽ കാര്യങ്ങൾ കൂടുതൽ വഷളാകുന്നു. ശീതൾ തന്റെ മരുമകളാക്കാൻ  ജെയ്‌സിംഗ് സിൻഹ ആഗ്രഹിക്കുന്നു. പക്ഷെ മറ്റൊരു പെൺകുട്ടിയെ വിവാഹം ചെയ്യാൻ സഹീലിന് ആഗ്രഹമുണ്ട്. ജെയ്‌സിംഗ് സിൻഹ കൊല്ലപ്പെടുന്നു. തന്റെ നിരപരാധിത്വം തെളിയിക്കാനായി മകൻ, സഹിൽ സിൻഹ മുന്നിട്ടിറങ്ങുന്നു. 

## അഭിനേതാക്കൾ

*ബോബി ഡിയോൾ - സാഹിൽ സിൻഹ
* മനീഷ കൊയ്രാള - ശീതൾ ചൌധരി 
* കാജോൾ - ഇഷ ദിവാൻ
* രാജ് ബബ്ബർ - ഗവർണർ ജെയ്‌സിംഗ് സിൻഹ
*പരേഷ് റാവൽ - ഈശ്വർ ദിവാൻ 
*ഓം പുരി -ഇൻസ്പെക്ടാർ  ഉധം സിംഗ്
* സദാശിവ് അമ്റപ്പൂർക്കർ - ഇൻസ്പ. നീൽകാന്ത്
* പ്രേം ചോപ്ര - മന്ത്രിയായി
* കുൽബോഷൻ ഖർബാണ്ട - ഡോ. ഗാന്ധി
* ദലിപ് തഹിൽ - മേഘ്നാഥ് ചൗധരി (ശീതൾ അച്ഛൻ)
* ബാബു അണ്ണായി മുകേഷ് റിഷി 
* ഒരു ജയിലറായി തേജ് സാപ്റു 
* ഹരീഷ് പട്ടേൽ ഫൂൽചന്ദ് 
* അശോക് സാരഫ് ഹവാൽദാർ പാണ്ഡു 
* ആഞ്ജൻ ശ്രീവാസ്തവ കമ്മീഷണർ പട്വർദ്ധൻ 
* വിശ്വവിജത് പ്രധാൻ 
* ദിനേഷ് ആനന്ദ് 
* താനാവാലയുടെ ദാസനായി ദിനേശ് ഹിംഗൂ 
* പ്രിയ സച്ചാർ ശാരദ സിൻഹ (സഹിൽസ് അമ്മ) 
* ബോട്ട് ഓർഗനൈസർ ആയി ബോബ് ക്രിസ്റ്റോ 
* റാസ മുറാട്, അഭിഭാഷകനായ താനവാള 
* ശരത് സക്സേന - വിലാസ് റാവു 
* ഉസ്മാൻ ഖാൻ 
* ഹർഷ് സിൻഹ (സഹിൽ ഇളയ സഹോദരൻ) മാസ്റ്റർ ഹാർഷ് ലുനിയ 
* അപരാജിത ചൗധരി

## നിർമ്മാണം
ഹോളിവുഡ് സിനിമയായ 'ദ ഷോഷാങ്ക് റിഡംപ്ഷൻ' എന്ന ചിത്രത്തിന്റെ കഥയിൽ നിന്നുള്ള ആശയങ്ങൾ ഉൾക്കൊണ്ടാണ് ഇതു ചിത്രീകരിച്ചിരിക്കുന്നത്.

## ശബ്‌ദലേഖനം
ഗുപ്തിലെ സംഗീത നിർവഹണത്തിന് 1998-ൽ വിജു ഷായ്ക്ക് മികച്ച പശ്ചാത്തല സംഗീതത്തിനുള്ള ഫിലിം ഫെയർ അവാർഡ് ലഭിക്കുകയും മികച്ച സംഗീത സംവിധായകനുള്ള അവാർഡിന് നാമനിർദ്ദേശം ചെയ്യപ്പെടുകയും ഉണ്ടായി. "ദുനിയ ഹസീനോ കാ മേലാ" ആ വർഷം വളരെ പ്രശസ്തമായിരുന്നു. ശേഷിക്കുന്ന ആൽബം നിരൂപകരുടെയും പ്രേക്ഷകരുടെയും പ്രശംസ പിടിച്ചുപറ്റിയതാണ്.

**ട്രാക്ക് ലിസ്റ്റ്** 

## ബോക്സ് ഓഫീസ്
ആഭ്യന്തര ബോക്സ് ഓഫീസിൽ ഗുപ്ത്  ₹25 കോടി (3.6 മില്യൺ ഡോളർ) നേടി. *ബോക്സ് ഓഫീസ് ഇന്ത്യ ഗുപ്ത്നെ*  ഒരു ഹിറ്റ് ആയി പ്രഖ്യാപിച്ചു.  

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1997-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഹിന്ദി ചലച്ചിത്രങ്ങൾ
ഹെക്സ്ബഗ്

ഇന്നൊവേഷൻ ഫസ്റ്റ് വികസിപ്പിച്ചതും വിതരണം ചെയ്തതുമായ ഒരു സ്വയം പ്രവർത്തിപ്പിക്കുന്ന യന്ത്ര കളിപ്പാട്ടങ്ങളുടെ ഒരു ബ്രാൻഡാണ് **ഹെക്സ്ബഗ്.** ബീം റോബോട്ടിക്സ് ഉപയോഗിച്ച് ഹെക്സ്ബഗ്-നെ പ്രചോദിപ്പിക്കുകയും അതിലെ പല ഘടകങ്ങളും ഉപയോഗിക്കുകയും ചെയ്യുന്നു. ആദ്യം അമേരിക്കയിലെ റേഡിയോഷാക്ക് വഴി പുറത്തിറക്കിയെങ്കിലും ഇന്ന് മിക്ക റീട്ടെയിൽ സ്റ്റോറുകളിലൂടെയും വിറ്റഴിക്കപ്പെടുന്നു.
## ഇവയും കാണുക
* Hexapod (robotics)

## അവലംബം

## പുറം കണ്ണികൾ

*Innovation First, Inc.
*HEXBUG Micro Robotic Creatures Official Site

വർഗ്ഗം:അമേരിക്കൻ കണ്ടുപിടിത്തങ്ങൾ
വർഗ്ഗം:റോബോട്ടുകൾ
വർഗ്ഗം:കളിപ്പാട്ട റോബോട്ടുകൾ
ഫ്ലോറ (എവ്ലിൻ ഡി മോർഗൻ)

1894-ൽ പൂർത്തിയാക്കിയ എവ്ലിൻ ഡി മോർഗൻ ചിത്രീകരിച്ച ഒരു എണ്ണച്ചായാചിത്രമാണ് **ഫ്ലോറ.** റോമൻ ദേവതയായ ഫ്ലോറ വസന്തകാലവുമായി ബന്ധപ്പെട്ടിരിക്കുന്നു. ഈ ചിത്രത്തിൽ ഫ്ലോറ ഫലങ്ങളോടുകൂടിയ ഒരു ലോക്വാത് മരത്തിൻറെ മുന്നിൽ നിൽക്കുന്നതായി ചിത്രീകരിച്ചിരിക്കുന്നു. ബോട്ടിസെല്ലി ചിത്രീകരിച്ച പ്രൈമാവേര, ബർത്ത് ഓഫ് വീനസ് എന്നീ രണ്ട് ചിത്രങ്ങളുടെ പ്രചോദനത്തിലാണ് ഈ ചിത്രം മോർഗൻ ചിത്രീകരിച്ചത്.

## അവലംബം


വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:എവ്‌ലിൻ ഡി മോർഗൻ ചിത്രീകരിച്ച ചിത്രങ്ങൾ
കല്ല്യാശ്ശേരി ബ്ലോക്ക് പഞ്ചായത്ത്

കണ്ണൂർ ജില്ലയിലെ കണ്ണൂർ, പയ്യന്നൂർ താലൂക്കുകളിലായി സ്ഥിതിചെയ്യുന്ന ഒരു ബ്ലോക്ക് പഞ്ചായത്താണ് **കല്ല്യാശ്ശേരി ബ്ലോക്ക് പഞ്ചായത്ത്**. 2010-ലാണ് ഈ ബ്ലോക്ക് രൂപം കൊണ്ടത്. മുമ്പുണ്ടായിരുന്ന തളിപ്പറമ്പ് ബ്ലോക്ക് പഞ്ചായത്തിന്റെ ചില ഭാഗങ്ങൾ കൂട്ടിച്ചേർത്താണ് ഈ ബ്ലോക്ക് പഞ്ചായത്ത് രൂപവത്കരിച്ചത്. ഈ ബ്ലോക്കിൽ എട്ട് ഗ്രാമപഞ്ചായത്തുകളുണ്ട്. അവ ഇതൊക്കെയാണ്:

# ചെറുകുന്ന് ഗ്രാമപഞ്ചായത്ത്
# കല്യാശ്ശേരി ഗ്രാമപഞ്ചായത്ത് 
# കണ്ണപുരം ഗ്രാമപഞ്ചായത്ത് 
# നാറാത്ത് ഗ്രാമപഞ്ചായത്ത്
# ചെറുതാഴം ഗ്രാമപഞ്ചായത്ത്
# ഏഴോം ഗ്രാമപഞ്ചായത്ത്
# മാടായി ഗ്രാമപഞ്ചായത്ത്
# മാട്ടൂൽ ഗ്രാമപഞ്ചായത്ത് 

വർഗ്ഗം:കണ്ണൂർ ജില്ലയിലെ ബ്ലോക്ക് പഞ്ചായത്തുകൾ
മലയാളഭാഷയുടെ ആറു നയങ്ങൾ

മലയാളഭാഷയെ തമിഴിൽ നിന്ന് വ്യത്യസ്തമാക്കുന്ന പൊതു നിയമങ്ങളാണ് ആറു നയങ്ങളെന്നറിയപ്പെടുന്നത്. തമിഴിന് പന്ത്രണ്ടു നാടുകളിലായി ദേശഭേദങ്ങൾ ഉണ്ടായിരുന്നു . മധുര ജില്ലയിൽ നിലനിന്നുരുന്ന ഭാഷയ്ക്ക് ചെന്തമിഴ് എന്നും, കുട്ടം, കുടം, കർക്കാ, വേൺ, പൂഴി എന്നിങ്ങനെ പന്ത്രണ്ട് ദേശങ്ങളിൽ കേരളത്തിൽ ഉൾപ്പെട്ട അഞ്ചെണ്ണത്തിൽ കൊടുംതമിഴു എന്ന വകഭേദവും ഉണ്ടായി.

എന്നാൽ ദേശ്യഭേദങ്ങൾ കൊണ്ട് മാത്രം ഭാഷാ ഭേദം കല്പിക്കുന്നതിൽ ന്യായമില്ല എന്ന് മാത്രമല്ല ആ ഭേദങ്ങൾക്കപ്പുറം പതിപ്പറ്റു  പോലുള്ള കൃതികൾ ഇന്നും തമിഴ് ഗ്രന്ഥങ്ങളായി തന്നെ ഗണിക്കപ്പെടുന്നു . ഇക്കാരണങ്ങളാൽ മലയാളഭാഷയെ തമിഴിൽ നിന്ന് വ്യത്യസ്തമാക്കുന്ന പൊതു നിയമങ്ങളാണ് ആറു നയങ്ങളായി വേർ തിരിച്ചു കാണിക്കുന്നത്.

താഴെ പറയുന്നതാണ് എ.ആർ. രാജരാജവർമ്മ ആറു നയങ്ങൾ ആയി അവതരിപ്പിച്ചിരിക്കുന്നത് 

## അനുനാസികാതിപ്രസരം
അനുനാസികവർണ്ണങ്ങൾ അതിനടുത്ത് പിന്നാലെ വരുന്ന വരുന്ന വർണ്ണം ഖരമാണെങ്കിൽ അതിനെ കടന്നാക്രമിച്ച് അനുനാസികമാക്കിത്തീർക്കും.

## താലവ്യാദേശം
ഒരു താലവ്യ സ്വരത്തിനുശേഷം ദന്ത്യവർണ്ണം വരികയാണെങ്കിൽ ആ ദന്ത്യം താലവ്യമായി മാറുന്ന പ്രക്രിയയാണ് താലവ്യാദേശം.

## സ്വരസംവരണം
സ്വരങ്ങളെ വേണ്ടിടത്തോളം തുറന്നുച്ചരിക്കാതെ ഒതുക്കി ഉച്ചരിക്കുന്ന സ്വഭാവമാണിത്. സംവരണം എന്നതിന് അടയ്ക്കുക, ഒതുക്കുക എന്നർത്ഥം.

## പുരുഷഭേദനിരാസം
തമിഴിൽ കാലവാചകങ്ങളായ ആഖ്യാതങ്ങളോടു കൂടി, കർത്താവിനോടുള്ള പൊരുത്തത്തിനു വേണ്ടി ലിംഗം, പുരുഷൻ, വചനം എന്നിവയെക്കുറിക്കുന്ന പ്രത്യയം ചേർക്കാറുണ്ട്. മലയാളഭാഷ ഇതെല്ലാം ഒന്നോടെ ഉപേക്ഷിച്ചു. ഇതിനെയാണു പുരുഷഭേദനിരാസം എന്നു പറയുന്നത്.

## ഖിലോപസംഗ്രഹം
ഖിലമെന്നാൽ അപ്രയുക്തം എന്നർത്ഥം. ഒരുകാലത്ത് ഭാഷയിൽ പ്രയോഗത്തിൽ ഉണ്ടായിരുന്നതും കാലക്രമേണ അപ്രയുക്തമായതുമായ പ്രകൃതികളെയും പ്രത്യയങ്ങളെയും നിലനിർത്തുന്നു എന്ന അർത്ഥത്തിലാണ് എ. ആർ ഖിലോപസംഗ്രഹം എന്ന നയം അവതരിപ്പിച്ചിരിക്കുന്നത്.

## അംഗഭംഗം
തമിഴിലെ ഉദ്ദേശിക, സംബന്ധിക പദങ്ങൾക്ക് അംഗഭംഗം സംഭവിച്ച് മലയാള വാക്കുകളായി പരിണമിച്ചു.

വർഗ്ഗം:വ്യാകരണം
ഹം കിസീസെ കം നഹി

1977ൽ ഹിന്ദി ഭാഷയിൽ ഇറങ്ങിയ ഒരു സൂപ്പർ ഹ്റ്റ് സിനിമയാണ്***ഹം കിസീസെ കം നഹി*** (*നമ്മൾ ആരെക്കാളൂം കുറവല്ല*). ഒരു സംഗീത പ്രധാന സിനിമയായിരുന്നു ഇത്. മുഹമ്മദ് റാഫി, കിഷോർ കുമാർ, ആശ ഭോസ്ലെ തുടങ്ങിയവർ പാടിയ ഒരു പാട് ഗാനങ്ങൾ ഇതിലുണ്ട്. ഈ ചിത്രത്തിലെ ക്യാ ഹുആ തെരാ വാദ എന്ന ഗാനത്തിനാണ് മുഹമ്മദ് റാഫിക്ക് മികച്ച ഗായകനുള്ള സമ്മാനം ലഭിച്ചത്.ആർ.ഡി. ബർമ്മൻസംഗീതം ഒരുക്കി. തരിൻ ഖാൻ,ഋഷി കപൂർ, കാജൽ കിരൺ,അംജദ് ഖാൻ,ഓം ശിവപുരി,സീനത്ത് അമൻ,ടോം ആൾട്ടർ എന്നിവർ ഈ ചിത്രത്തിൽ അഭിനയിച്ചു.

## താരനിര

## പ്രത്യേക സംവിധാനങ്ങൾ
റൗക്കോ എഫെക്റ്റ്സ് ആണ് ഇതിൽ സ്പെഷൽ എഫെക്റ്റ്സ് ഒരുക്കിയത്

## പാട്ടരങ്ങ്
ഗാനങ്ങൾ :മജ് റൂഹ് സുൽത്താൻപുരി 
ഈണം :ആർ.ഡി. ബർമ്മൻ

## Awards and nominations

;National Film Awards - 1977 
* National Film Award for Best Male Playback Singer - Mohammad Rafi
;Filmfare Awards - 1977 
;;Wins
* Filmfare Award for Best Male Playback Singer - Mohammad Rafi - "Kya Hua Tera Wada"
* Filmfare Award for Best Cinematographer - Munir Khan
* Filmfare Award for Best Art Direction - Shanti Dass
;;Nominations
* Filmfare Award for Best Music Director - R.D. Burman
* Filmfare Award for Best Female Playback Singer - Sushma Shreshta - "Kya Hua Tera Wada"
* Filmfare Award for Best Supporting Actor - Tariq

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ഹിന്ദി ചലച്ചിത്രം
ദേശീയ വിദ്യാഭ്യാസ നയം

ഇന്ത്യയുടെ ജനങ്ങളുടെ വിദ്യാഭ്യാസം പ്രോത്സാഹിപ്പിക്കുന്നതിനായി ഭാരതസർക്കാർ രൂപീകരിച്ച ഒരു നയമാണ് **ദേശീയ വിദ്യാഭ്യാസ നയം** . ഗ്രാമീണ, നഗര പ്രദേശങ്ങളിലെ പ്രാഥമിക വിദ്യാഭ്യാസം മുതൽ കോളേജുകൾ വരെയുള്ള വിദ്യാഭ്യാസത്തെ ഈ നയം ഉൾകൊള്ളുന്നു.ആദ്യ എൻഇപി 1968 ൽ പ്രധാനമന്ത്രി ഇന്ദിരാ ഗാന്ധിയും, 1986 ൽ രണ്ടാമത് പ്രധാനമന്ത്രി രാജീവ് ഗാന്ധിയുമാണ്  പ്രഖ്യാപിച്ചത്. 2017 ൽ പുതിയ ദേശീയ വിദ്യാഭ്യാസ നയത്തിനായി കരട് തയ്യാറാക്കാൻ കെ. കസ്തൂരിരംഗന്റെ കീഴിൽ ഒരു പുതിയ കമ്മിറ്റി രൂപവത്കരിച്ചു.  

## ഇതും കാണുക
* കാപ്പിറ്റൽ 
* ദേശീയ വിദ്യാഭ്യാസ നയം 2019
* ദേശീയ വിദ്യാഭ്യാസ നയം 2020 

## പരാമർശങ്ങൾ

## കൂടുതൽ വായനയ്ക്ക്

*      
*  
വർഗ്ഗം:Pages with unreviewed translations
വർഗ്ഗം:ഇന്ത്യയിലെ വിദ്യാഭ്യാസം
വായു ചുഴലിക്കാറ്റ്

ഭാരതത്തിൻറെ പടിഞ്ഞാറൻ തീരപ്രദേശത്തെ ബാധിച്ച ഉഷ്ണമേഖലാ  കൊടുങ്കാറ്റാണ് **വായു** (**Very Severe Cyclonic Storm Vayu**)  സൗരാഷ്ട്ര മേഖലയെ ബാധിച്ച ഇത് അറബിക്കടലിൽ രൂപംകൊണ്ട ഏറ്റവും ശക്തിയേറിയ ഒരു ചുഴലിക്കാറ്റാ​ണ്. ഇന്ത്യയാണ് ഇതിനെ 'കാറ്റ്' എന്ന അർത്ഥം വരുന്ന **വായു** എന്ന് നാമകരണം ചെയ്തത് . .
## പാത

ഇന്ത്യൻ കാലാവസ്ഥ നിരീക്ഷണ കേന്ദ്രം 2019 ജൂൺ 9ന് ചുഴലിക്കാറ്റ്  കണ്ടെത്തിയത്.ലക്ഷദ്വീപ്, മാലിദ്വീപ് എന്നിവിടങ്ങളിൽ ബാധിച്ച  'വായു' ഇന്ത്യൻ തീരത്ത് ജൂൺ 9ന് എത്തി. ജൂൺ 11ന് ശക്തിപ്രാപിച്ചു. 150 കിലോമീറ്റർ വരെ വേഗത്തിലുള്ള ഉള്ള ചുഴലിക്കാറ്റായി മാറി.

ജൂൺ 14ന് ചുഴലിക്കാറ്റിന്റെ ദിശ പടിഞ്ഞാറോട്ട് മാറി ഗുജറാത്തിന്റെ തീരദേശ മേഖലയിൽ നിന്ന് അകലാൻ തുടങ്ങി. കനത്ത നാശം പ്രതീക്ഷിരുന്നുവെങ്കിലും ജൂൺ 16 ആവുമ്പോഴേക്കും തീർത്തും ശക്തി കുറഞ്ഞ് വായു തീരം വിട്ടു , ,,, 

## മുൻകരുതൽ നടപടികൾ
*ചുഴലിക്കാറ്റ് ശ്രദ്ധയിൽപ്പെട്ട ഉടൻ തന്നെ, ഗുജറാത്തിന്റെ തീരമേഖലയിൽ അതീവജാഗ്രത പ്രഖ്യാപിച്ചു. 
*മൽസ്യബന്ധനത്തൊഴിലാളികൾക്ക് മുന്നറിയിപ്പ് നൽകി 
*2019 ജൂൺ 10 ന് ചുഴലിക്കാറ്റിന്റെ യെല്ലോ അലേർട്ട്, ജൂൺ 11 ന് ഓറഞ്ച് അലേർട്ട് എന്നിവ പ്രഖ്യാപിച്ചു.
*വീടുകൾക്കും മറ്റും സംഭവിക്കാവുന്ന നാശനഷ്ടങ്ങളെക്കുറിച്ച് മുന്നറിയിപ്പ് നൽകി.
*ഗുജറാത്തിന്റെ തീരമേഖലയിൽ നിന്ന്  300,000 ൽപ്പരം പേരെ മാറ്റിപ്പാർപ്പിച്ചു 
* ദിയു ദ്വീപുസമൂഹങ്ങളിൽ നിന്ന് 10000 ൽപ്പ്രം ആൾക്കാരെ സുരക്ഷിതകേന്ദ്രങ്ങളിലേക്ക് മാറ്റി.  തീവണ്ടി, ജലഗതാഗത മേഖലകളിൽ സുരക്ഷ ഉറപ്പാക്കി,, .

## ഇവകൂടി കാണുക

*ഗോനു ചുഴലിക്കാറ്റ്
*ഓഖി ചുഴലിക്കാറ്റ്

## അവലംബം

## External links

*India Meteorological Department
*Joint Typhoon Warning Center 
വർഗ്ഗം:പ്രകൃതിക്ഷോഭങ്ങൾ
വർഗ്ഗം:ചുഴലിക്കാറ്റുകൾ
ജോഹാൻ ഷ്രോട്ടർ

**ജോഹാൻ ഹൈറോണിമസ് ഷ്രോട്ടർ** (ജീവിതകാലം: 1745 ആഗസ്റ്റ് 30, എർഫർട്ട് - 29 ഓഗസ്റ്റ് 1816, ലിലീന്താൽ) ഒരു ജർമ്മൻ ജ്യോതിശാസ്ത്രജ്ഞനായിരുന്നു.

## ജീവിതരേഖ

എർഫർട്ടിൽ ജനിച്ച ഷ്രോട്ടർ, 1762 മുതൽ 1767 വരെയുള്ള കാലത്ത് ഗോട്ടിൻജെൻ സർവകലാശാലയിൽ നിയമപഠനം നടത്തുകയും അതിനുശേഷം പത്തുവർഷത്തെ നിയമ പരിശീലനം ആരംഭിക്കുകയും ചെയ്തു. 1777-ൽ അദ്ദേഹം ഹാനോവറിൽ ജോർജ്ജ് മൂന്നാമന്റെ റോയൽ ചേംബറിൽ സെക്രട്ടറിയായി നിയമിതനായ അദ്ദേഹം അവിടെവച്ച് വില്യം ഹെർഷലിന്റെ രണ്ടു സഹോദരങ്ങളെ പരിചയപ്പെടുകയും ചെയ്തു. 1779 ൽ അദ്ദേഹം സൂര്യൻ, ചന്ദ്രൻ, ശുക്രൻ എന്നിവയെ നിരീക്ഷിക്കുന്നതിനായി മൂന്നടി നീളവും (91 സെന്റീമീറ്റർ, അഥവാ ഏറെക്കുറെ 1 മീറ്റർ) 2.25 ഇഞ്ച് (57 മില്ലീമീറ്റർ) ലെൻസ് (50 മില്ലീമീറ്റർ) ഘടിപ്പിച്ച ഒരു അക്രോമാറ്റിക്ക് റിഫ്രാക്റ്റർ കരഗതമാക്കി. 1781 ൽ ഹെർഷൽ യുറാനസ് ഗ്രഹത്തെ കണ്ടുപിടിച്ചത് ജ്യോതിശാസ്ത്രത്തെ കൂടുതൽ ഗൌരവതരമായി പിന്തുടരുന്നതിന് ഷ്രോട്ടറിനെ പ്രേരിപ്പിക്കുകയും അദ്ദേഹം തന്റെ നിലവിലുള്ള പദവി രാജിവെച്ചതിനുശേഷം ലിലീന്താലിലെ ചീഫ് മജിസ്ട്രേട്ടിൻറേയും ജില്ലാ ഗവർണറുടേയും സ്ഥാനമേറ്റെടുക്കുകയും ചെയ്തു.

1784 ൽ 122 സെന്റീമീറ്റർ ഫോക്കൽ ദൂരവും 12 സെന്റീമീറ്റർ അപ്പെർച്ചറുമുള്ള ഒരു ഹെർഷെൽ റിഫ്ലക്ടറിനായി അദ്ദേഹം 31 റീച്ച്സ്താലർ (ഇന്നത്തെ 600 യുറോക്ക് അടുത്തുള്ള തുക) അദ്ദേഹം ചെലവഴിച്ചു. ആനുകാലികങ്ങളിലെ തന്റെ നിരീക്ഷണ റിപ്പോർട്ടുകൾ അദ്ദേഹത്തിന് പെട്ടെന്ന് തന്നെ ഒരു നല്ല പേര് നേടിക്കൊടുത്തിരുന്നുവെങ്കിലും സംതൃപ്തനാകാതിരുന്ന അദ്ദേഹം 1786 ൽ 214 സെന്റീമീറ്റർ ഫോക്കൽ ദൂരവും 16.5 സെന്റീമീറ്റർ അപ്പെർച്ചർ ദർപ്പണവും 1,200 വരെ മാഗ്നിഫിക്കേഷൻവരെ കാഴ്ച അനുവദിക്കുന്നതുമായ ഒരു സ്ക്രൂ-മൈക്രോമീറ്ററിനായി 600 റീച്ച്സ്താലർ (ആറു മാസത്തെ വരുമാനത്തിന് തുല്യമായ തുക) ചിലവഴിച്ചു. ഇതുപയോഗിച്ച് അദ്ദേഹം ക്രമാനുഗതമായി ശുക്രൻ, ചൊവ്വ, വ്യാഴം, ശനി എന്നീ ഗ്രഹങ്ങളെ നിരീക്ഷിച്ചു.

ഷ്രോട്ടർ ചൊവ്വാഗ്രഹത്തിന്റെ സവിശേഷതകളെക്കുറിച്ച് വിപുലമായ ചിത്രങ്ങൾ വരച്ചിരുന്നുവെങ്കിലും, താൻ വീക്ഷിക്കുന്നത് ഭൂമിശാസ്ത്രപരമായ സവിശേഷതകളേക്കാളുപരി കേവലം മേഘരൂപീകരണങ്ങളായിരിക്കാമെന്ന് അദ്ദേഹം എല്ലായ്പ്പോഴും തെറ്റിദ്ധരിച്ചിരുന്നു. 1791-ൽ അദ്ദേഹം ചന്ദ്രന്റെ ഭൂപ്രകൃതിയെക്കുറിച്ചുള്ള ഒരു സുപ്രധാന ആദ്യകാല പഠനം “*Selenotopographische Fragmente zur genauern Kenntniss der Mondfläche”* എന്ന പേരിൽ പ്രസിദ്ധീകരിച്ചു. ഈ പഠനത്തിൽ വികസിപ്പിച്ചെടുത്ത വിഷ്വൽ ലൂണാർ ആൽബിഡോ സ്കെയിൽ പിന്നീട് തോമസ് ഗ്വിൻ എൽഗെർ ജനപ്രിയമാക്കുകയും ഇപ്പോൾ അദ്ദേഹത്തിന്റെ പേരിലറിയപ്പെടുകയും ചെയ്യുന്നു. 

കാൾ ലുഡ്വിഗ് ഹാർഡിംഗ് (1796–1804), ഫ്രെഡെറിക്ക് വിൽഹെം ബെസെൽ (1806–1810) എന്നിവരായിരുന്നു അദ്ദേഹത്തിന്റെ രണ്ടു പ്രശസ്ത സഹ ജ്യോതിശാസ്ത്രജ്ഞർ. 

1813-ൽ നെപ്പോളിയൻ യുദ്ധങ്ങൾ കാരണമായി അദ്ദേഹത്തിന്റെ പ്രവർത്തനങ്ങൾ അലങ്കോലപ്പെടുകയും പുസ്തകങ്ങൾ, എഴുത്തുകൾ ഉൾപ്പെടെയുള്ള അദ്ധ്വാന ഫലങ്ങളും നിരീക്ഷണാലയവും വൻഡാമെയുടെ നേതൃത്വത്തിലുള്ള ഫ്രഞ്ചുകാർ നശിപ്പിക്കുകയും ചെയ്തു. ഈ മഹാവിപത്തിൽനിന്ന് അദ്ദേഹം ഒരിക്കലും കരകയറിയില്ല. 

## ഇവയും കാണുക
*List of largest optical telescopes in the 18th century

## അവലംബം
* 
* 

## External links
* Biography at the University of Bremen's Olbers Planetarium website 

വർഗ്ഗം:1745-ൽ ജനിച്ചവർ
വർഗ്ഗം:1816-ൽ മരിച്ചവർ
വർഗ്ഗം:ജർമ്മൻ ജ്യോതിശാസ്ത്രജ്ഞന്മാർ
ഗിസെപ്പോ കൊളംബോ

**ഗിസെപ്പോ കൊളംബോ**, (പാഡുവ 1920, ഒക്ടോബർ 2,  - പാഡുവ 1984, ഫെബ്രുവരി 20) ഇറ്റലിയിലെ പാഡുവ സർവ്വകലാശാലയിലെ ഒരു ഇറ്റാലിയൻ ശാസ്ത്രജ്ഞൻ, ഗണിതശാസ്ത്രജ്ഞൻ, എഞ്ചിനീയർ എന്നീ നിലകളിൽ പ്രവർത്തിച്ചിരുന്ന വ്യക്തിയായിരുന്നു. ബെപ്പി കൊളംബോ എന്ന വിളിപ്പേരിലാണ് അദ്ദേഹം കൂടുതലായി അറിയപ്പെട്ടിരുന്നത്.

## അവലംബം

വർഗ്ഗം:1984-ൽ മരിച്ചവർ
വർഗ്ഗം:1920-ൽ ജനിച്ചവർ
വർഗ്ഗം:ഇറ്റാലിയൻ ഗണിതശാസ്ത്രജ്ഞർ
ചുവന്ന ചിറകുകൾ

എൻ. ശങ്കരൻ നായർ സംവിധാനം ചെയ്ത് 1971-ൽ പുറത്തിറങ്ങിയ മലയാള ചലച്ചിത്രമാണ് **ചുവന്ന ചിറകുകൾ**. ജയൻ, ജയഭാരതി, എം ജി സോമൻ, ഷർമ്മിള ടാഗോർ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. സലിൽ ചൗധരി ഈ ചിത്രത്തിൻറെ സംഗീതസംവിധാനം നിർവഹിച്ചിരിക്കുന്നു.
## ഗാനങ്ങൾ
ഒ എൻ വി കുറുപ്പ് രചിച്ച ഗാനങ്ങൾക്ക് സലിൽ ചൗധരി ഈണം പകർന്നിരിക്കുന്നു. 

## അവലംബം

## പുറം കണ്ണികൾ
* 

വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ. വില്യംസ് ഛായാഗ്രഹണം ചെയ്ത ചലച്ചിത്രങ്ങൾ‎
വർഗ്ഗം:ജയൻ-ജയഭാരതി ജോഡി
വർഗ്ഗം:ഓ എൻ വി- സലിൽ ചൗധരി ഗാനങ്ങൾ
വർഗ്ഗം:സലീൽ ചൗധരി സംഗീതം നൽകിയ മലയാളചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
23ആന്റ്‌മി

കാലിഫോർണിയയിലെ മൗണ്ടെയ്ൻ വ്യൂ ആസ്ഥാനമായി പ്രവർത്തിക്കുന്ന ഒരു സ്വകാര്യ ജനിതകശാസ്ത്ര- ബയോടെക്നോളജി കമ്പനിയാണ് **23andMe**.ഒരു സാധാരണ മനുഷ്യശരീരത്തിൽ 23 ജോഡി ക്രോമസോമുകളുള്ളതിനെ അടിസ്ഥാനമാക്കിയാണ് കമ്പനിക്ക് ഈ പേരു നൽകിയിരിക്കുന്നത്.

ജനിതക ആരോഗ്യ പരിശോധനകളുടെ ഭാഗമായി കമ്പനിക്ക് മുമ്പ് യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷനുമായി (എഫ്ഡിഎ) ബന്ധമുണ്ടായിരുന്നു. ഒക്ടോബർ 2015 ലെ കണക്കനുസരിച്ച് അമേരിക്കയിൽ തന്നെ ഡിഎൻഎ പരിശോധന നടത്തണമെന്ന നിയമം വന്നതോടുകൂടി പരിഷ്ക്കരിച്ച ആരോഗ്യ ഘടകമായ FDA അംഗീകാരം നൽകുകയുണ്ടായി.23andMe പാരമ്പര്യവും ആരോഗ്യവുമായി ബന്ധപ്പെട്ട ഉൽപ്പന്നം 2014 ഒക്ടോബർ മുതൽ കാനഡയിലും 2014 ഡിസംബറിനു ശേഷം യുകെയിലുംവിൽക്കുന്നു.
## അവലംബം

## പുറം കണ്ണികൾ
* 

വർഗ്ഗം:ജനിതകശാസ്ത്രം
വർഗ്ഗം:ജെനോമിക്സ് കമ്പനികൾ
പെയിന്റ്ബോൾ

പെയിന്റ്ബോൾ ഒരു  ഷൂട്ടിംഗ് കായിക വിനോദം ആണ് .അതിൽ പ്ലേയർ എതിരാളികളെ  ചായം നിറച്ച  ജെലാറ്റിൻ കാപ്സ്യൂളുകൾ ("പെയിന്റ് ബോളുകൾ") ഉപയോഗിച്ച് ഷൂറ്ചെയ്‌ക്കാണ്‌ പതിവ് .സാദാരണ  എമത്സരത്തിൽ താഴ്ന്ന ഊർജ്ജമുള്ള എയർ ആയുധം ഉപയോഗിച്ചാണ് പെയിന്റ്ബാളുകൾ സാധാരണഗതിയിൽ ഷൂട്ട് ചെയ്യുന്നത്. ചുരുക്കത്തിൽ എയർ (നൈട്രജൻ) അല്ലെങ്കിൽ കാർബൺ ഡൈ ഓക്സൈഡ് (പാമ്പ്  ബോൾ ഉബയോടിച്ച ).

മത്സരം 1981 മെയ് മാസത്തിൽ  വികസിപ്പിച്ചെടുത്തെങ്കിലും പിന്നീട് പ്രധാന ടൂർണമെന്റുകൾ, പ്രൊഫഷണൽ ടീമുകൾ, കളിക്കാർ എന്നിവ ഉൾപ്പെടുന്ന സംഘടിത മത്സരങ്ങൾ നടന്നു.  സൈനിക ശക്തിയോ, സൈനി

ക പരിശീലനമോ, സൈനിക പരിശീലനമോ, സൈനികസേന, നിയമപരിപാലന, അർദ്ധസൈനിക വിഭാഗങ്ങളും സുരക്ഷാ സ്ഥാപനങ്ങളും ഉപയോഗിച്ചു പെൻബോൾ സാങ്കേതികവിദ്യ ഉപയോഗിക്കാറുണ്ട്. പെയിന്റ്ബോൾ മാർക്കറുകൾ കലാപത്തോടുകൂടിയ ഉത്തരവാദിത്തത്തിലും നിരുപദ്രവകരമായ സംശയാസ്പദമായ നിരുത്സാഹപ്പെടുത്തലിലും ഒരു പങ്കു വഹിക്കാൻ കഴിയും.

ഗെയിമുകൾ വ്യത്യസ്ത വലിപ്പത്തിലുള്ള ഇൻഡോർ അല്ലെങ്കിൽ ഔട്ട്ഡോർ ഫീൽഡുകളിൽ പ്ലേ ചെയ്യാം. ഒരു കളിക്കളം കളങ്കം അല്ലെങ്കിൽ കൃത്രിമ ഭൂപ്രദേശങ്ങളാൽ ചിതറിക്കിടക്കുകയാണ്. ഗെയിം തരങ്ങളും ലക്ഷ്യങ്ങളും വ്യത്യാസപ്പെടാം, എന്നാൽ പതാക പിടിച്ചെടുക്കുന്നത്, ഇല്ലാതാക്കൽ, ഒരു പ്രത്യേക ബിന്ദുവോ അല്ലെങ്കിൽ പ്രദേശമോ പ്രതിരോധിക്കുന്നതോ ആക്രമിക്കുന്നതോ, അല്ലെങ്കിൽ കളിക്കുന്ന സ്ഥലത്ത് മറഞ്ഞിരിക്കുന്ന താത്പര്യ വസ്തുക്കളെ പിടിച്ചെടുക്കുകയോ ചെയ്യാം. കളിച്ച വ്യത്യാസത്തെ ആശ്രയിച്ച്, ഗെയിമുകൾ മിനിറ്റുകളിൽ നിന്ന് മണിക്കൂറുകളോ അല്ലെങ്കിൽ "തിരക്കഥ പ്ലേ" യിൽ പോലും ദിവസങ്ങളോളം നീണ്ടുനിൽക്കാം.

പെയിൻബോളിൻറെ നിയമസംബന്ധമായ രാജ്യങ്ങൾക്കും പ്രദേശങ്ങൾക്കും ഇടയിൽ വ്യത്യാസമുണ്ട്. നിയന്ത്രിത നാടകം വാഗ്ദാനം ചെയ്യുന്ന ഭൂരിഭാഗം പ്രദേശങ്ങളിലും കളിക്കാർ സംരക്ഷിത മാസ്കുകൾ ധരിക്കേണ്ടതുണ്ട്, ബാരൽ തടയുന്നത് സുരക്ഷാ ഉപകരണങ്ങളും സുരക്ഷിതമായ ഗെയിം നിയമങ്ങളും കർശനമായി നടപ്പിലാക്കുന്നു.

#### അവലംബം


വർഗ്ഗം:കായികവിനോദങ്ങൾ
എലി ലില്ലി ആൻഡ് കമ്പനി

ഇന്ത്യാനയിലെ ഇന്ത്യാന പോലിസ് ആസ്ഥാനമാക്കി പ്രവർത്തിക്കുന്ന 18 രാജ്യങ്ങളിൽ ഓഫീസുകളുള്ള ഒരു അമേരിക്കൻ ഫാർമസ്യൂട്ടിക്കൽ കമ്പനിയാണ് **എലി ലില്ലി ആൻഡ് കമ്പനി**. കമ്പനി ഉൽപ്പന്നങ്ങൾ ഏകദേശം 125 രാജ്യങ്ങളിൽ വിറ്റഴിക്കപ്പെടുന്നു. 1876-ൽ കമ്പനി സ്ഥാപിക്കപ്പെടുകയും, ഫാർമസ്യൂട്ടിക്കൽ രസതന്ത്രജ്ഞനും അമേരിക്കൻ ആഭ്യന്തര യുദ്ധത്തിൽ പങ്കെടുത്ത മുൻ പട്ടാളക്കാരനും ആയ കേണൽ എലി ലില്ലിയുടെ കാലശേഷം അദ്ദേഹത്തിന്റെ പേരിൽ നാമകരണം ചെയ്യപ്പെട്ടു.

## അവലംബം

## Bibliography
*
*
*
*
* 
*
*
*
* 
*

## External links

*Eli Lilly and Company official website
എലി ലില്ലി

അമേരിക്കക്കാരനായ ഒരു സൈനികനും ഫാർമസിസ്റ്റും രസതന്ത്രജ്ഞനും ബിസിനസുകാരനും ഫാർമസ്യൂട്ടിക്കൽ കോർപ്പറേഷൻ ആയ എലി ലില്ലി ആൻഡ് കമ്പനിയുടെ സ്ഥാപകനുമായിരുന്നു **എലി ലില്ലി (Eli Lilly)** (ജൂലൈ 8, 1838 - ജൂൺ 6, 1898). അമേരിക്കൻ ആഭ്യന്തരയുദ്ധകാലത്ത് യൂണിയൻ ആർമിയിൽ ചേർന്ന ലില്ലിയെ 18-ാമത് ഇൻഡിപെൻഡന്റ് ബാറ്ററി ഇന്ത്യാന ലൈറ്റ് ആർട്ടിലറിയിൽ സേവനത്തിനായി ഒരു കൂട്ടം ആളുകളോടൊപ്പം നിയമിച്ചു. ആദ്യം മേജറായും പിന്നീട് കേണലായും സ്ഥാനക്കയറ്റം ലഭിക്കുകയും ഒൻപതാമത് റെജിമെന്റ് ഇന്ത്യാന കാവൽറിയിൽ സേനാനായകത്വം വഹിക്കുകയും ചെയ്തു.
## ഇവയും കാണുക
*എലി ലില്ലി ആൻഡ് കമ്പനി
*ഇന്ത്യാനയുടെ ചരിത്രം
*അമേരിക്കൻ ആഭ്യന്തര യുദ്ധത്തിൽ ഇന്ത്യാന
*ലില്ലി എൻ‌ഡോവ്‌മെന്റ്

## അവലംബം

## ബിബ്ലിയോഗ്രാഫി
*
* 
*
*
*
*
*
*
*
*
*
*
*
*
*

## External links
*
*
*

വർഗ്ഗം:അമേരിക്കൻ ഫാർമസിസ്റ്റുകൾ
വർഗ്ഗം:അമേരിക്കൻ രസതന്ത്രജ്ഞർ
വർഗ്ഗം:1898-ൽ മരിച്ചവർ
വർഗ്ഗം:1838-ൽ ജനിച്ചവർ
ഫ്ലോറ (ടിഷ്യൻ)

1515-ൽ ഒരു പ്രമുഖ ഇറ്റാലിയൻ ചിത്രകാരനായിരുന്ന ടിഷ്യൻ വെസല്ലി ചിത്രീകരിച്ച ഒരു ഛായാചിത്രമാണ് **ഫ്ലോറ**. ഫ്ലോറൻസിലെ ഉഫിസി ഗാലറിയിലാണ് ഈ ചിത്രം നിലവിൽ കാണപ്പെടുന്നത്.
## ചരിത്രം
പതിനാറാം നൂറ്റാണ്ടിലെ നിരവധി കൊത്തുപണികളിലൂടെയാണ് ഈ ചിത്രം പുനർനിർമ്മിച്ചത്. പിന്നീട്, ബ്രസ്സൽസ്, വിയന്ന എന്നിവിടങ്ങളിലെ കലാകാരൻമാരിലൂടെ ഇതിന് വ്യക്തമല്ലാത്ത  മാറ്റങ്ങളുടെ ഒരു കണ്ണിതന്നെ സൃഷ്ടിക്കപ്പെട്ടിരുന്നു. പതിനേഴാം നൂറ്റാണ്ടിൽ, ഈ ചിത്രം ആംസ്റ്റർഡാമിലെ സ്പാനിഷ് അംബാസിഡർ ഓസ്ട്രിയയിലെ ആർച്ച്ഡ്യൂക്ക് ലിയോപോൾഡ് വിൽഹെംമിനു വിറ്റതായി റെംബ്രാന്റിന്റെ ലണ്ടനിലെ *സസ്ക്കിയ ഡ്രസിംഗ് ആസ് ഫ്ലോറ* എന്ന ചിത്രവും ഡ്രെസ്‌ഡനിലും ന്യൂയോർക്കിലുമുള്ള രണ്ട് ഛായാചിത്രങ്ങളും ഇതിനോടൊപ്പം എടുത്തുപറയുന്നു.വിയന്നയിലെ Kunsthistorisches മ്യൂസിയത്തിൽ ഉൾപ്പെടുത്തിയിരുന്ന ഈ ചിത്രങ്ങൾ പിന്നീട് ഉഫിസിക്ക് കൈമാറ്റം ചെയ്ത ചിത്രങ്ങളിൽ ഒന്നായിരുന്നു ഫ്ലോറ.

പതിനെട്ടാം നൂറ്റാണ്ടിൽ, ഈ ചിത്രം പാൽമ വെക്ചിയോയുടെ ചിത്രമാണെന്ന് തെറ്റിദ്ധരിക്കപ്പെട്ടിരുന്നു.
## ചിത്രകാരനെക്കുറിച്ച്

പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്ന പ്രമുഖ ഇറ്റാലിയൻ ചിത്രകാരനായിരുന്നു ടിഷ്യൻ. മൈക്കലാഞ്ജലൊയോടൊപ്പം ഇദ്ദേഹം ഇറ്റാലിയൻ ചിത്രകലയുടെ പ്രശസ്തി വർദ്ധിപ്പിച്ചു. ടിഷ്യൻ വെനിഷ്യൻ ചിത്രകലാവിദഗ്ദ്ധനായിരുന്ന ജിയോവന്നി ബെല്ലിനിയുടെ കീഴിൽ പരിശീലനം നേടിയിരുന്നതായി കരുതപ്പെടുന്നു. ക്ലാസ്സിക്കൽ കലയുടെയും മൈക്കലാഞ്ജലോയുടെയും സ്വാധീനത്താൽ ടിഷ്യന്റെ ചിത്രങ്ങളിൽ പ്രകടമായ പരിവർത്തനം വന്നുചേർന്നു. നിറക്കൂട്ടുകളുടെ നിയന്ത്രണവും നൂതനത്വവും ടിഷ്യൻ ചിത്രങ്ങളുടെ സവിശേഷതയായി മാറിയിരുന്നു.

## Notes

## അവലംബം
* 

## പുറം കണ്ണികൾ
* Uffizi Gallery page 
* Virtual Uffizi page 

വർഗ്ഗം:ടിഷ്യൻ ചിത്രങ്ങൾ
വർഗ്ഗം:സ്ത്രീകളുടെ ചിത്രങ്ങൾ
ഖാലിദ് റഹ്മാൻ

മലയാളം  സിനിമാ മേഖലയിൽ പ്രവർത്തിക്കുന്ന ഒരു  ചലച്ചിത്ര സംവിധായകനും എഴുത്തുകാരനും ആണ് **ഖാലിദ് റഹ്മാൻ** (ഫെബ്രുവരി 19 1986 ജനനം) . അദ്ദേഹം ആദ്യമായി സംവിധാനം ചെയ്ത സിനിമ അനുരാഗ കരിക്കിൻ വെള്ളം  ആണ്.  ആസിഫ് അലി, രജിഷ വിജയൻ  ബിജു മേനോൻ .  എന്നിവരാണ് അതിൽ അഭിനയിച്ചിരിക്കുന്നത്. 

## ഫിലിമോഗ്രാഫി
**സംവിധായകനായി** 

**സഹസംവിധായകനായി** 

• *[[ഉസ്താദ് ഹോട്ടൽ]]* (2012) 

• *[[നോർത്ത് 24 കാതം]]* (2013) 

• *[[എ.ബി.സി.ഡി: അമേരിക്കൻ ബോൺ കൺഫ്യൂസ്ഡ് ഡെസി|എ ബി സി ഡി]]* (2013) 

• സപ്തമശ്രീ തസ്കരാഹ (2014)

## അവാർഡുകളും നാമനിർദ്ദേശങ്ങളും

## അവലംബം

## പുറത്തേക്കുള്ള കണ്ണികൾ

* 
വർഗ്ഗം:മലയാളചലച്ചിത്രം
വർഗ്ഗം:1986-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളചലച്ചിത്രസംവിധായകർ
ഹോങ്മെങ് ഒ.എസ്

2012 മുതൽ വാവെയ് വികസിപ്പിച്ചെടുത്ത ആൻഡ്രോയ്ഡ് ആപ്ലിക്കേഷന് അനുരൂപമായ ഓപ്പറേറ്റിംഗ് സിസ്റ്റമാണ് **ഹോങ്മെങ് ഒ.എസ്** അല്ലെങ്കിൽ **ഹാർമണിഒഎസ്**(HarmonyOS (HMOS)) (ചൈനീസ്: 鸿 蒙 OS; പിൻയിൻ: ഹൊങ്മെങ് ഒ.എസ്). ഓപ്പറേറ്റിങ് സിസ്റ്റത്തെപറ്റിയുള്ള ഊഹാപോഹങ്ങൾക്ക് ശേഷവും കമ്പനി ഔദ്യോഗികമായി നാമനിർദ്ദേശം ചെയ്തിട്ടില്ല. ഹോങ്മെങ് ഒ.എസ് എഒഎസ്പിയെ(AOSP) അടിസ്ഥാനമാക്കിയാണോയെന്ന് അറിയില്ല. യുഎസ് നിയന്ത്രണങ്ങളുടെ ഫലമായി ആൻഡ്രോയിഡ് അല്ലെങ്കിൽ വിൻഡോസ് ഉപയോഗിക്കുന്നതിൽ നിന്ന് തടഞ്ഞാൽ അത്തരമൊരു ഓപ്പറേറ്റിംഗ് സിസ്റ്റം (ഒ.എസ്) പ്ലാൻ ബി ആയി ഉപയോഗിക്കാമെന്ന് ഡൈ വെൽറ്റിന് നൽകിയ ഒരു പത്ര അഭിമുഖത്തിൽ ഹുവാവേ എക്സിക്യൂട്ടീവ് റിച്ചാർഡ് യു പ്രസ്താവിച്ചു. എന്നാൽ ഗൂഗിൾ, മൈക്രോസോഫ്റ്റ്,എന്നിവയുടെ പരിസ്ഥിതി വ്യവസ്ഥകളുമായി പ്രവർത്തിക്കാൻ താൽപ്പര്യപ്പെടുന്നു ".2019 ജൂൺ മുതൽ ഹുവാവേ, ഇഎംയുഐയെ ഒരു ഓപ്പറേറ്റിംഗ് സിസ്റ്റമായി കണക്കാക്കുന്നു, ഇത് ഹോങ്‌മെംഗ് ഒ‌എസിന്റെ അന്തിമ നാമകരണത്തെക്കുറിച്ചുള്ള അഭ്യൂഹങ്ങൾക്ക് കാരണമായി.2020 രണ്ടാം പാദത്തിൽ ലോകമെമ്പാടും റിലീസ് ചെയ്യുകയും 2019 ഓഗസ്റ്റ് അല്ലെങ്കിൽ സെപ്റ്റംബർ മാസങ്ങളിൽ ഹോങ്‌മെങ് ഒ.എസ് ചൈനയിൽ റിലീസ് ചെയ്യുമെന്ന് ചില മാധ്യമങ്ങൾ അവകാശപ്പെടുന്നു.

ഐഒടി(IoT) ഉപകരണങ്ങൾ വേണ്ടി, സിസ്റ്റം ലൈറ്റ്ഒഎസ്(LiteOS) കേർണലിനെ അടിസ്ഥാനമാക്കി രൂപകൽപന ചെയ്തിട്ടുള്ളതാണ്. സ്‌മാർട്ട്‌ഫോണുകൾക്കും ടാബ്‌ലെറ്റുകൾക്കും വേണ്ടി, ഇത് എആർകെ കമ്പൈലർ വഴിയുള്ള നേറ്റീവ് ഹാർമണിഒഎസ് എച്ച്എപി ആപ്പുകൾക്ക് പുറമെ ലെഗസി എപികെ ആപ്പുകളെ പിന്തുണയ്‌ക്കുന്നതിനായി എഒഎസ്‌പി ലൈബ്രറികളോട് കൂടിയ ഒരു ലിനക്‌സ് കേർണൽ ലെയറാണിതിനുള്ളത്.

ഒരു വിർച്ച്വൽ സൂപ്പർ ഡിവൈസിലേക്ക് ഫിസിക്കലി സെപ്രേറ്റഡ് ഉപകരണങ്ങളെ സമന്വയിപ്പിക്കുന്നതിനുള്ള ആശയവിനിമയ അടിസ്ഥാനമായ ഡിസോഫ്റ്റ്ബസ്(DSoftBus)ഈ സിസ്റ്റത്തിൽ ഉൾപ്പെടുന്നു, ഒരു ഉപകരണത്തെ മറ്റുള്ളവരെ നിയന്ത്രിക്കാനും വിതരണം ചെയ്ത ആശയവിനിമയ ശേഷിയുള്ള ഉപകരണങ്ങൾക്കിടയിൽ ഡാറ്റ പങ്കിടാനും അനുവദിക്കുന്നു. സ്‌മാർട്ട്‌ഫോണുകളിലും ടാബ്‌ലെറ്റുകളിലും ആപ്പഗാലറിയിൽ നിന്ന് ഇൻസ്‌റ്റാൾ ചെയ്യാൻ കഴിയുന്ന ആപ്പുകൾ, ഇൻസ്റ്റാളേഷൻ രഹിത ദ്രുത ആപ്പുകൾ, ഉപയോക്താക്കൾക്ക് ആക്‌സസ് ചെയ്യാവുന്ന ലൈറ്റ് വെയിറ്റ് ആറ്റോമിക് സേവനങ്ങൾ എന്നിവയുൾപ്പെടെ നിരവധി ആപ്പുകളെ ഇത് പിന്തുണയ്‌ക്കുന്നു. 

2019 ഓഗസ്റ്റിൽ ഹോണർ സ്മാർട്ട് ടിവികളിൽ ഹാർമണിഒഎസ് ഉപയോഗിച്ചു പിന്നീട് 2021 ജൂണിൽ വാവെയ് സ്‌മാർട്ട്‌ഫോണുകളിലും ടാബ്‌ലെറ്റുകളിലും സ്മാർട്ട് വാച്ചുകളിലും ഉപയോഗിച്ചു.
## ചരിത്രം
### ഉത്ഭവം
വാവെയ് വികസിപ്പിച്ചുകൊണ്ടിരിക്കുന്ന ഒരു ഇൻ-ഹൌസ് ഓപ്പറേറ്റിംഗ് സിസ്റ്റത്തെ ചുറ്റിപ്പറ്റിയുള്ള റിപ്പോർട്ടുകൾ 2012 മുതൽ ആരംഭിച്ചതാണ്. ഉപരോധങ്ങൾ ലംഘിച്ച് ഇറാനിലേക്ക് ബോധപൂർവം ചരക്കുകളും സാങ്കേതികവിദ്യകളും സേവനങ്ങളും കയറ്റുമതി ചെയ്തു എന്ന കുറ്റപത്രത്തിൽ 2019 മെയ് മാസത്തിൽ യുണൈറ്റഡ് സ്റ്റേറ്റ്സ് ഡിപ്പാർട്ട്മെന്റ് ഓഫ് കൊമേഴ്സ് അതിന്റെ എന്റിറ്റി ലിസ്റ്റിൽ വാവെയെ ചേർത്തതിന് ശേഷം, ചൈന-അമേരിക്കൻ വ്യാപാര യുദ്ധത്തിനിടയിൽ ഈ റിപ്പോർട്ടുകൾ തീവ്രമായി.
## അവലംബം

വർഗ്ഗം:മൊബൈൽ ഓപ്പറേറ്റിങ് സിസ്റ്റം
മെർസാബാക്കർ തടാകം

കിർഗിസ്ഥാനിൽ എത്തിപ്പെടാൻ വളരെ ബുദ്ധിമുട്ടുള്ള ടിയാൻ ഷാൻ മലനിരകളിലെ ഒരു മഞ്ഞുതടാകമാണ് **മെർസാബാക്കർ തടാകം (Lake Merzbacher)**. മഞ്ഞുകൊണ്ടുള്ള ഒരു ഭിത്തിയുള്ളതിനാൽ അത് എപ്പോഴും നിറഞ്ഞിരിക്കും. എന്നാൽ ഓരോ വേനലിലും ചൂട് അധികമാവുന്ന ഒരു ദിവസം മഞ്ഞുരുകി ആ ഭിത്തിയിൽ ഒരു തുള വീഴുകയും തടാകത്തിലെ ജലം മുഴുവൻ സെക്കന്റിൽ ആയിരം ഘനമീറ്റർ തോതിൽ അതിൽ നിന്നും താഴേക്ക് ഒഴുകുകയും ചെയ്യും. ആ ഒഴുക്കിൽ വഴിയിൽ ഉള്ളതെല്ലാം ആ ജലപാതം തകർത്തുകളയുകയും ചെയ്യും. കേവലം മൂന്നുനാൾ കൊണ്ട് കാലിയാവുന്ന  തടാകത്തിന്റെ ഭിത്തിയിൽ ഉള്ള ഈ തുള തണുപ്പിൽ മഞ്ഞുറഞ്ഞ് അടഞ്ഞുപോവുന്നു. തുടർന്ന് ദിവസേന രണ്ടുമീറ്റർ തോതിൽ തടാകത്തിൽ ജലം ഉയർന്നുകൊണ്ടിരിക്കും. 1903 -ൽ ഇങ്ങോട്ട് പര്യവേഷണം നടത്തിയ ജർമൻകാരനായ ഗോറ്റ്രീഡ് മെർസാബാക്കറുടെ പേരിലാണ് ഈ തടാകം അറിയപ്പെടുന്നത്. തടാകമുള്ള പ്രദേശത്തേക്കെത്തുന്നത് അതീവ കഠിനമായതിനാലും യാത്രയ്ക്ക് നാലോളം ദിവസങ്ങൾ നടക്കേണ്ടതിനാലും മിക്കവാറും ആഗസ്ത് മാസത്തിലാണ് ഇത് സംഭവിക്കുന്നത് എന്നറിയാമെന്നല്ലാതെ വളരെ അപൂർവ്വം പേർമാത്രമേ ഈ തടാകം അപ്രത്യക്ഷമാകുന്ന പ്രതിഭാസം കണ്ടിട്ടുള്ളൂ.

## അവലംബം

വർഗ്ഗം:പർവ്വത തടാകങ്ങൾ
വർഗ്ഗം:കിർഗ്ഗിസ്ഥാനിലെ തടാകങ്ങൾ
കമ്പ്യൂട്ടർ ബാബ

**നാംദോ ദാസ് ത്യാഗി** ഒരു ഇന്ത്യൻ ഹിന്ദു സന്യാസിയാണ്.  'മാ നർമ്മദാ, മാ ക്ഷിപ്ര, മാ മന്ദാകിനി നദി ട്രസ്റ്റിന്റെ' ചെയർമാനായി ഇദ്ദേഹത്തെ മധ്യപ്രദേശിലെ കോൺഗ്രസ് ഭൂരിപക്ഷത്തിലുള്ള കമൽ നാഥ് സർക്കാർ നിയമിച്ചു . ശിവരാജ് സിംഗ് ചൗഹാൻ മന്ത്രിസഭയിൽ ഇദ്ദേഹം ഒരു മന്ത്രിയായിരുന്നു . 

## സ്വകാര്യ ജീവിതം
കമ്പ്യൂട്ടർ ബാബയുടെ യഥാർത്ഥ പേര് നാംഡോ ദാസ് ത്യാഗി ആണ്.  1998 ൽ നരസിംഹപൂരിലെ സന്യാസിയായ ഇദ്ദേഹം കമ്പ്യൂട്ടർ ബാബ എന്ന പേരിലാണ് അറിയപ്പെടുന്നത്. തന്റെ ലാപ്ടോപ്പ് എല്ലാ സമയം കൊണ്ടുനടക്കുന്നതു കാരണമാണ് ഈ പേര് ലഭിച്ചത്. *ന്യൂസ് 18*  ചാനൽ ഇങ്ങനെ എഴുതി: "ത്യാഗിയുടെ ഗാഡ്ജറ്റിലും സാങ്കേതികതവിദ്യയിലുമുള്ള താല്പര്യം ഞങ്ങളിൽ മതിപ്പുളവാക്കുന്നു."  മധ്യപ്രദേശ് ഇൻഡോർ നഗരത്തിൽ നിന്നുമുള്ളയാളാണ് കമ്പ്യൂട്ടർ ബാബാ.  കൂടാതെ ദിഗംബർ അഖാറയിലെ അംഗവുമാണ് ബാബ.  

## കരിയർ
2014 ഫെബ്രുവരിയിൽ ആം ആദ്മി പാർട്ടിയോട് 2014 ലെ പൊതുതിരഞ്ഞെടുപ്പിൽ മധ്യപ്രദേശിൽനിന്നുള്ള സ്ഥാനാർത്ഥിയായി തന്നെ പ്രഖ്യാപിക്കണമെന്ന് കമ്പ്യൂട്ടർ ബാബ അഭ്യർത്ഥിച്ചു. ഭാരതീയ ജനതാപാർട്ടിയിലും രാഷ്ട്രീയ സ്വയം സേവക് സംഘിലും ചേരാതിരുന്നതിനുള്ള തന്റെ തീരുമാനത്തിന് പ്രത്യുപകാരമായാണ് അദ്ദേഹം ഈ അഭ്യർത്ഥന നടത്തിയത്. "കാവി ബ്രിഗേഡ് എല്ലാക്കാലത്തും സാധുക്കളെ ചൂഷണം ചെയ്യുകയല്ലാതെ മറ്റൊന്നും ചെയ്തിട്ടില്ല" എന്ന് അദ്ദേഹം പറഞ്ഞു.  

2015 ജനുവരിയിൽ കമ്പ്യൂട്ടർ ബാബ *[[പി.കെ (ചലച്ചിത്രം)|പി.കെ.]]* എന്ന ചിത്രം നിരോധിക്കണമെന്ന് ആവശ്യപ്പെട്ടു. ഈ സിനിമ ഹിന്ദു മതത്തെ പരിഹസിച്ചതായി അദ്ദേഹം പറഞ്ഞു.  

2018 മാർച്ചിൽ കമ്പ്യൂട്ടർ ബാബയും യോഗേന്ദ്ര മഹന്ത്വും നർമ്മദാ *രഥയാത്ര* എന്ന ഒരു യാത്രനടത്തുമെന്ന് ആഹ്വാനം ചെയ്തു. അത് ഏപ്രിൽ 1 മുതൽ 45 ദിവസം വരെ നടത്താനായിരുന്നു പദ്ധതി. നർമ്മദയിലെ തീരങ്ങളിൽ മരം നടുന്ന സമയത്ത് നടന്നിരുന്ന അഴിമതിക്കെതിരെ പ്രതിഷേധിക്കാനായിരുന്നു യാത്ര. എന്നാൽ മാർച്ച് 31 ന് മുഖ്യമന്ത്രിയുടെ ഓഫീസ് ഇവരുമായി ചർച്ച നടത്തുന്നതിന് യോഗം വിളിച്ചു. പിന്നീട് അവർ ആ *യാത്ര* റദ്ദാക്കുകയും ചെയ്തു. തുടർന്ന്, നർമ്മദ നദിയുടെ തീരത്തുള്ള "മരം നടൽ, വൃക്ഷസംരക്ഷണം, ശുചിത്വം" എന്ന പദ്ധതിയെക്കുറിച്ച് അന്വേഷിക്കാൻ ഒരു കമ്മിറ്റി നിയോഗിക്കപ്പെട്ടു.  

2018 ഏപ്രിൽ 4 ന് കംപ്യൂട്ടർ ബാബക്കും മറ്റ് 4 സന്യാസിമാർക്കും "മിനിസ്റ്റർ ഓഫ് സ്റ്റേറ്റ്" (മന്ത്രിസ്ഥാനം) പദവി നൽകി. പ്രതിപക്ഷ പാർട്ടിയായ ഇന്ത്യൻ നാഷണൽ കോൺഗ്രസ് ഈ പരിപാടിയെ രാഷ്ട്രീയപ്രീണനത്തിന്റെ ഒരു ഉദാഹരണമായി വിശേഷിപ്പിച്ചു. കമ്പ്യൂട്ടർ ബാബ തങ്ങളുടെ പ്രവർത്തനത്തിനുള്ള പ്രതിഫലമാണ് ലഭിച്ചത് എന്ന് പറഞ്ഞുകൊണ്ട് സ്വയം പ്രതിരോധിച്ചു. കമ്പ്യൂട്ടർ ബാബ യോഗേന്ദ്ര മഹാന്തുമായി ചേർന്ന് നർമ്മദ ഘോത്തല (രഥയാത്ര),  മധ്യപ്രദേശിലെ എല്ലാ ജില്ലകളിലും 2018 ഏപ്രിൽ 1 മുതൽ മെയ് 15 വരെ നടത്താൻ ആഹ്വാനം ചെയ്തിരുന്നു. നർമ്മദ നദീതീരങ്ങളിലെ അനധികൃത മണൽ ഖനനത്തിനെതിരെ നടപടിയെടുക്കാനും ഇവിടങ്ങളിൽ മരങ്ങൾ നടാനുമുള്ള പദ്ധതിയിലെ അഴിമതി അന്വേഷിക്കണമെന്നും ആവശ്യപ്പെട്ടാണ് ഈ യാത്ര നടത്താൻ തീരുമാനിച്ചിരുന്നത്. https://www.outlookindia.com/website/story/remember-computer-baba-the-new-madhya-pradesh-minister-performs-pooja-on-roof-of/310885 

## അവലംബങ്ങൾ

വർഗ്ഗം:ജീവിച്ചിരിക്കുന്നവർ
രംഗപുരവിഹാര

മുത്തുസ്വാമി ദീക്ഷിതർ വൃന്ദാവനസാരംഗരാഗത്തിൽ ചിട്ടപ്പെടുത്തിയ ഒരു കൃതിയാണ് **രംഗപുരവിഹാര**. ശ്രീരംഗത്തെ രംഗനാഥനെപ്പറ്റിയാണ് ഈ കൃതി രചിക്കപ്പെട്ടിട്ടുള്ളത്.

## വരികൾ
### പല്ലവി
രംഗപുരവിഹാര ജയ കോദണ്ഡ-
രാമാവതാര രഘുവീര ശ്രീ

### അനുപല്ലവി
അംഗജജനകദേവ ബൃന്ദാവന
സാരംഗേന്ദ്ര വരദ രമാന്തരംഗ
ശ്യാമളാംഗവിഹംഗതുരംഗ 
സദയാപാംഗ സത്‌സംഗ

### ചരണങ്ങൾ
പങ്കജാപ്തകുലജലനിധിസോമ
വരപങ്കജമുഖപട്ടാഭിരാമ 
പദപങ്കജജിതകാമ രഘുരാമ
വാമാംഗ ഗതസീതാവരവേഷ
ശേഷാങ്കശയനഭക്തസന്തോഷ

ഏണാങ്കരവിനയന മൃദുതരഭാഷ 
അകളങ്കദർപ്പണ കപോലവിശേഷമുനി 
സങ്കടഹരണ ഗോവിന്ദ
വെങ്കടരമണമുകുന്ദ
സങ്കർഷണമൂലകന്ദ 
ശങ്കരഗുരുഗുഹാനന്ദ

## അർത്ഥം

## അവലംബം

## പുറത്തേക്കുള്ള കണ്ണികൾ
* ടി എം കൃഷ്ണയുടെ ആലാപനം
* ടി എം കൃഷ്ണയുടെ ആലാപനം
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:വൃന്ദാവനസാരംഗരാഗത്തിൽ ചിട്ടപ്പെടുത്തിയ കൃതികൾ
ഫ്രെഡെറിക്ക് ബെസെൽ

**ഫ്രെഡറിക് വിൽഹെം ബെസ്സൽ** (ജർമ്മൻ: [bɛsəl]; 22 ജൂലൈ 1784 - 17 മാർച്ച് 1846) ഒരു ജർമ്മൻ ജ്യോതിശാസ്ത്രജ്ഞനും ഗണിതശാസ്ത്രജ്ഞനും ഭൗതികവിജ്ഞാനിയും ജിയോഡെസിസ്റ്റുമായിരുന്നു. സൂര്യനിൽ നിന്നും മറ്റൊരു നക്ഷത്രത്തിലേക്ക് പാരലാക്സ് രീതി ഉപയോഗിച്ച് വിശ്വസനീയമായ മൂല്യങ്ങൾ നിശ്ചയിച്ച ആദ്യത്തെ ജ്യോതിശാസ്ത്രജ്ഞനായിരുന്നു അദ്ദേഹം. യഥാർത്ഥത്തിൽ ഡാനിയൽ ബെർണൌലി ആദ്യം കണ്ടെത്തുകയും ബെസെൽ സാമാന്യവൽക്കരിക്കുകയും ചെയ്ത ഒരു പ്രത്യേക തരം ഗണിത പ്രവൃത്തികൾ ബെസലിന്റെ മരണശേഷം ബെസെൽ ഫംഗ്ഷനുകൾ എന്നറിയപ്പെട്ടിരുന്നു. 

## ജീവിതരേഖ
ബെസെൽ, മൈൻഡൻ-റെവെൻസ്ബർഗിന്റെ ഭരണകേന്ദ്രമായ വെസ്റ്റ്ഫാലിയയിലെ മിൻഡനിൽ ഒരു സർക്കാരുദ്യോഗസ്ഥന്റെ രണ്ടാമത്തെ മകനായി ജനിച്ചു. ജർമനിയിലെ ഒരു വലിയ കുടുംബത്തിൽ ജനിച്ച അദ്ദേഹം തന്റെ പതിനാലാമത്തെ വയസിൽ ബ്രെമെനിലെ കുലെൻകാംപിലുള്ള ഒരു ഇറക്കുമതി-കയറ്റുമതി സ്ഥാപനത്തിൽ തൊഴിൽ പരിശീലനം നേടിയിരുന്നു. ചരക്കു കപ്പലുകളെ ആശ്രയിച്ചു വ്യാപാരം നടത്തിയിരുന്ന ഈ സ്ഥാപനത്തിലെ ജോലി അദ്ദേഹത്തിലുണ്ടായിരുന്ന ഗണിതശാസ്ത്ര കഴിവുകൾ നാവികമേഖലയിലെ പ്രശ്നങ്ങളിലേയ്ക്കു കൊണ്ടുവരാൻ പ്രേരിപ്പിച്ചു. രേഖാംശം നിർണ്ണയിക്കുന്നതുപോലെയുള്ള പ്രവൃത്തികൾ പിന്നീട് ജ്യോതിശാസ്ത്രത്തിൽ താത്പര്യമുണർത്തുന്നതിനും വഴിയൊരുക്കി.

1607 ലെ തോമസ് ഹാരിയറ്റ്, നതന്യാൽ ടോർപോർലി എന്നിവരിൽനിന്നുള്ള പഴയ നിരീക്ഷണ വിവരങ്ങൾ ഉപയോഗിച്ച്, 1804 ൽ ഹാലി കോമറ്റിന്റെ ഭ്രമണപഥത്തിൽ ഒരു പരിഷ്ക്കരണം നടത്തുക വഴി ബെസെൽ അക്കാലത്തെ പ്രമുഖ ജർമ്മൻ ജ്യോതിശാസ്ത്രജ്ഞനായിരുന്ന ഹെയിൻ‍റിച്ച് വിൽഹം ഒൽബേർസിന്റെ ശ്രദ്ധയിൽ വന്നു.

1810 ജനുവരിയിൽ, അദ്ദേഹത്തിന് 25 വയസ്സ് പ്രായമുള്ളപ്പോൾ, പ്രഷ്യയിലെ ഫ്രെഡറിക് വില്ല്യം മൂന്നാമൻ പുതുതായി സ്ഥാപിതമായ കോണിംഗ്ബർഗ് നിരീക്ഷണശാലയുടെ ഡയറക്ടറായി അദ്ദേഹത്തെ നിയമിച്ചു. സഹ ഗണിതശാസ്ത്രജ്ഞനും ഭൗതിക ശാസ്ത്രജ്ഞനുമായിരുന്ന കാൾ ഫ്രെഡറിക് ഗൗസിന്റെ (സ്ഥിരമായി എഴുത്തുകുത്തുകൾ നടത്തിയിരുന്നയാൾ) ശുപാർശയിൽ 1811 മാർച്ചിൽ ഗോട്ടിൻങൻ സർവകലാശാല അദ്ദേഹത്തെ ഓണററി ബിരുദം നൽകി ആദരിച്ചു.

## അവലംബം

വർഗ്ഗം:1784-ൽ ജനിച്ചവർ
വർഗ്ഗം:1846-ൽ മരിച്ചവർ
വർഗ്ഗം:ജർമ്മൻ ജ്യോതിശാസ്ത്രജ്ഞന്മാർ
മിർ സാദിക്

ടിപ്പു സുൽത്താന്റെ ഒരു മന്ത്രി ആയിരുന്നു **മിർ സാദിക് (Mir Sadiq)**.

വർഗ്ഗം:1799-ൽ മരിച്ചവർ
ജൂഡിത്ത് (വൌത്, മ്യൂണിക്ക്)

ഫ്രഞ്ച് ചിത്രകാരൻ സൈമൺ വൌട്ട് 1620-1625 നും ഇടയിൽ ചിത്രീകരിച്ച ഒരു ചിത്രം ആണ് **ജൂഡിത്ത്**. ഇപ്പോൾ മ്യൂണിക്കിലെ ആൽട്ടെ പിനാകോതെക്കിൽ ആണ് ഈ ചിത്രം സൂക്ഷിച്ചിരിക്കുന്നത്. യൂദിത്തിന്റെ പുസ്തകത്തിൽ പറഞ്ഞിരിക്കുന്ന യഹോവയുടെ കഴിവിനെ സംശയിച്ച ജനങ്ങളുടെ മനോഭാവത്തെ ചോദ്യം ചെയ്ത ഭക്തയും സുന്ദരിയുമായ ജൂഡിത്ത് എന്ന യുവവിധവയെയാണ് ഈ ചിത്രത്തിൽ ചിത്രീകരിച്ചിരിക്കുന്നത്.
## അവലംബം
*https://www.sammlung.pinakothek.de/en/bookmark/artwork/gR4kNZrNGE

വർഗ്ഗം:സ്ത്രീകളുടെ ചിത്രങ്ങൾ
സ്മാർട്ട് വാച്ച്

റിസ്റ്റ് വാച്ചിന്റെ രൂപത്തിൽ ധരിക്കാവുന്ന കമ്പ്യൂട്ടറാണ് **സ്മാർട്ട് വാച്ച്**; ആധുനിക സ്മാർട്ട് വാച്ചുകൾ ദൈനംദിന ഉപയോഗത്തിനായി ഒരു പ്രാദേശിക ടച്ച്‌സ്‌ക്രീൻ ഇന്റർഫേസ് നൽകുന്നു, അതേസമയം ഒരു അനുബന്ധ സ്മാർട്ട്‌ഫോൺ അപ്ലിക്കേഷൻ മാനേജുമെന്റും ടെലിമെട്രിക്കും (ദീർഘകാല ബയോമോണിറ്ററിംഗ് പോലുള്ളവ) നൽകുന്നു. ആദ്യകാല മോഡലുകൾക്ക് കണക്കുകൂട്ടലുകൾ, ഡിജിറ്റൽ സമയം പറയൽ, വിവർത്തനങ്ങൾ, ഗെയിം പ്ലേയിംഗ് എന്നിവ പോലുള്ള അടിസ്ഥാന ജോലികൾ ചെയ്യാൻ കഴിയുമെങ്കിലും, 2010 ലെ സ്മാർട്ട് വാച്ചുകൾക്ക് മൊബൈൽ ആപ്ലിക്കേഷനുകൾ, ഒരു മൊബൈൽ ഓപ്പറേറ്റിംഗ് സിസ്റ്റം, വൈഫൈ / ബ്ലൂടൂത്ത് കണക്റ്റിവിറ്റി എന്നിവയുൾപ്പെടെ സ്മാർട്ട്‌ഫോണുകളുമായി കൂടുതൽ പൊതുവായ പ്രവർത്തനമുണ്ട്. ചില സ്മാർട്ട് വാച്ചുകൾ പോർട്ടബിൾ മീഡിയ പ്ലെയറുകളായി പ്രവർത്തിക്കുന്നു, എഫ്എം റേഡിയോയും ബ്ലൂടൂത്ത് ഹെഡ്സെറ്റ് വഴി ഡിജിറ്റൽ ഓഡിയോ, വീഡിയോ ഫയലുകളുടെ പ്ലേബാക്കും. 'വാച്ച് ഫോണുകൾ' (അല്ലെങ്കിൽ തിരിച്ചും) എന്ന് വിളിക്കുന്ന ചില മോഡലുകൾക്ക് കോളുകൾ പോലുള്ള മൊബൈൽ സെല്ലുലാർ പ്രവർത്തനമുണ്ട്.

ആന്തരിക ഹാർഡ്‌വെയർ വ്യത്യാസപ്പെടുമ്പോൾ, മിക്കവക്കും ഇലക്ട്രോണിക് വിഷ്വൽ ഡിസ്പ്ലേ ഉണ്ട്, ബാക്ക്ലിറ്റ് എൽസിഡി അല്ലെങ്കിൽ ഒഎൽഇഡി.കുറച്ച് വൈദ്യുതി ഉപയോഗിക്കുന്നതിന് ചിലവ ട്രാൻസ്ഫ്ലെക്റ്റീവ് അല്ലെങ്കിൽ ഇലക്ട്രോണിക് പേപ്പർ ഉപയോഗിക്കുന്നു. റീചാർജ് ചെയ്യാവുന്ന ലിഥിയം അയൺ ബാറ്ററിയാണ് അവ സാധാരണയായി പ്രവർത്തിപ്പിക്കുന്നത്. പെരിഫറൽ ഉപകരണങ്ങളിൽ ഡിജിറ്റൽ ക്യാമറകൾ, തെർമോമീറ്ററുകൾ, ആക്‌സിലറോമീറ്ററുകൾ, പെഡോമീറ്ററുകൾ, ഹൃദയമിടിപ്പ് മോണിറ്ററുകൾ, ആൽറ്റിമീറ്ററുകൾ, ബാരോമീറ്ററുകൾ, കോമ്പസ്, ജിപിഎസ് റിസീവറുകൾ, ചെറിയ സ്പീക്കറുകൾ, മൈക്രോ എസ്ഡി കാർഡുകൾ എന്നിവ ഉൾപ്പെടാം. അവ മറ്റ് പലതരം കമ്പ്യൂട്ടറുകളെ പോലെ സംഭരണ ഉപകരണങ്ങളായി അംഗീകരിക്കുന്നു.

സോഫ്റ്റ്വെയറിൽ ഡിജിറ്റൽ മാപ്പുകൾ, ഷെഡ്യൂളർമാർ, വ്യക്തിഗത സംഘാടകർ, കാൽക്കുലേറ്ററുകൾ, വിവിധതരം വാച്ച് ഫെയ്സുകൾ എന്നിവ ഉൾപ്പെടാം. വാച്ച് സെൻസറുകൾ, വയർലെസ് ഹെഡ്‌സെറ്റുകൾ അല്ലെങ്കിൽ ഹെഡ്‌സ് അപ്പ് ഡിസ്‌പ്ലേ പോലുള്ള ബാഹ്യ ഉപകരണങ്ങളുമായി ആശയവിനിമയം നടത്താൻ സാധിക്കും. മറ്റ് കമ്പ്യൂട്ടറുകളെപ്പോലെ, ഒരു സ്മാർട്ട് വാച്ച് ആന്തരികമായോ അല്ലെങ്കിൽ ബാഹ്യമായോ ആയ സെൻസറുകളിൽ നിന്ന് വിവരങ്ങൾ ശേഖരിക്കാം, മാത്രമല്ല ഇത് മറ്റ് ഉപകരണങ്ങളിൽ നിന്നോ കമ്പ്യൂട്ടറുകളിൽ നിന്നോ ഡാറ്റ നിയന്ത്രിക്കുകയോ വീണ്ടെടുക്കുകയോ ചെയ്യാം.ഇത് ബ്ലൂടൂത്ത്, വൈ-ഫൈ, ജിപിഎസ് പോലുള്ള വയർലെസ് സാങ്കേതികവിദ്യകളെ പിന്തുണച്ചേക്കാം. നിരവധി ആവശ്യങ്ങൾക്കായി, ഒരു "വാച്ച് കമ്പ്യൂട്ടർ" ഒരു സ്മാർട്ട്‌ഫോൺ പോലുള്ള വിദൂര സിസ്റ്റത്തിന്റെ ഒരു ഫ്രണ്ട് എൻഡ് ആയി വർത്തിക്കുന്നു, വിവിധ വയർലെസ് സാങ്കേതികവിദ്യകൾ ഉപയോഗിച്ച് സ്മാർട്ട്‌ഫോണുമായി ആശയവിനിമയം നടത്തുന്നു. സ്മാർട്ട് വാച്ചുകൾ മുന്നേറുകയാണ്, പ്രത്യേകിച്ച് അവയുടെ രൂപകൽപ്പന, ബാറ്ററി ശേഷി, ആരോഗ്യവുമായി ബന്ധപ്പെട്ട ആപ്ലിക്കേഷനുകൾ.

## അവലബം

വർഗ്ഗം:ജപ്പാനീസ് കണ്ടുപിടിത്തങ്ങൾ
വർഗ്ഗം:പെഴ്സണൽ കമ്പ്യൂട്ടർ
ഗോർഡൺ പീറ്റെൻഗിൽ

**ഗോർഡൺ എച്ച്. പീറ്റെൻ‌ഗിൽ** (ജനനം: ഫെബ്രുവരി 10, 1926) ഒരു അമേരിക്കൻ റേഡിയോ ജ്യോതിശാസ്ത്രജ്ഞനും ഗ്രഹ ഭൗതികശാസ്ത്രജ്ഞനുമാണ്. റഡാറിനെ അതിന്റെ യഥാർത്ഥ സൈനിക ഉപയോഗത്തിൽനിന്ന് ജ്യോതിശാസ്ത്ര ഗവേഷണത്തിനുള്ള ഉപകരണമായി ഉപയോഗിച്ച ആദ്യത്തെ വ്യക്തികളിൽ ഒരാളായിരുന്നു അദ്ദേഹം. മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ പ്രൊഫസർ എമെറിറ്റസാണ് അദ്ദേഹം.

## ആദ്യകാലവും വിദ്യാഭ്യാസവും
റോഡ് ഐലൻഡിലെ പ്രൊവിഡൻസിൽ ജനിച്ച ഗോർഡൺ പീറ്റെൻ‌ഗിൽ മസാച്യുസെറ്റ്സിലെ ഡെഡാമിലാണ് വളർന്നത്. അവിടെ റേഡിയോ, ഇലക്‌ട്രോണിക്‌സ് എന്നിവയുടെ ഉപയോഗത്തിൽ അദ്ദേഹത്തിനു താൽപര്യമുണർന്നു. അദ്ദേഹം പലപ്പോഴും പഴയ റേഡിയോകൾ വേർപെടുത്തുകയും പുനർനിർമ്മിക്കുകയും ചെയ്തിരുന്നു. ഈ താത്പര്യം അദ്ദേഹത്തെ പല പ്രായോഗികവും അപ്രതീക്ഷിതവുമായ വഴികളിലൂടെ റേഡിയോ, റഡാർ എന്നിവയുപയോഗിക്കുന്ന ഒരു ജോലിയിലേയ്ക്കു നയിക്കുന്നതിനു കാരണമായി. അമേച്വർ റേഡിയോയിൽ താൽപ്പര്യമുളള **പീറ്റെൻ‌ഗിലിന്റെ** കോൾ‌സൈൻ W1OUN ആണ്.

1942 ൽ തന്റെ പതിനാറാമത്തെ വയസ്സിൽ മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ (എം.ഐ.ടി) ഭൗതികശാസ്ത്രം പഠിക്കാൻ ആരംഭിച്ചിരുന്നു. രണ്ടാം ലോക മഹായുദ്ധത്തിന്റെ അവസാനത്തിൽ യൂറോപ്പിൽ നടത്തിയ സേവനം അദ്ദേഹത്തിന്റെ പഠനങ്ങളെ ഹ്രസ്വമായി തടസ്സപ്പെടുത്തിയിരുന്നു. അദ്ദേഹത്തിനു 18 വയസുള്ളപ്പോൾ സൈന്യത്തിലേയ്ക്കു തെരഞ്ഞെടുക്കപ്പെടുകയും അവിടെ അദ്ദേഹം കാലാൾപ്പടയിൽ സേവനമനുഷ്ടിക്കുകയും തുടർന്ന് ഓസ്ട്രിയയിൽ താവളമടിച്ചിരുന്നു ഒരു സിഗ്നൽ കോർപ്സ് കമ്പനിയോടൊത്തു പ്രവർത്തിക്കുകയും ചെയ്തു. രണ്ടാം ലോകമഹായുദ്ധം അവസാനിച്ചതിനുശേഷം അദ്ദേഹം എം.ഐ.ടി.യിൽ തിരിച്ചെത്തുകയും അവിടെനിന്ന് 1948 ൽ ഒരു ബാച്ചിലർ ഓഫ് സയൻസ് (ബി.എസ്.) ബിരുദം സമ്പാദിക്കുകയും ചെയ്തു. ഇതേത്തുടർന്ന് ലോസ് അലാമോസിൽ ജോലി ചെയ്യുകയും 1955-ൽ ബെർക്ക്‌ലിയിലെ കാലിഫോർണിയ സർവകലാശാലയിൽ നിന്ന് ഭൗതികശാസ്ത്രത്തിൽ ഒരു ഡോക്ടറേറ്റ് നേടുകയും ചെയ്തു.
## കരിയറും ഗവേഷണവും
1954-ൽ എം‌ഐ‌ടി ലിങ്കൺ ലബോറട്ടറിയിൽ നിന്നാണ് പെറ്റൻ‌ഗിൽ ഔദ്യോഗിക ജീവിതം ആരംഭിച്ചത്. 1950 കളുടെ അവസാനത്തോടെ, റഡാർ ജ്യോതിശാസ്ത്രത്തിലെ ആദ്യകാല പ്രവർത്തനങ്ങൾക്കായി അന്നത്തെ പുതിയ മിൽ‌സ്റ്റോൺ ഹിൽ റഡാർ ഉപയോഗിക്കുന്ന ഒരു ഗ്രൂപ്പിന്റെ ഭാഗമായിരുന്നു അദ്ദേഹം. 1957 ന്റെ അവസാനത്തിൽ ഇത് പ്രവർത്തനക്ഷമമായപ്പോൾ, പെറ്റൻ‌ഗിൽ ഈ റഡാർ ഉപയോഗിച്ച് "സ്കിൻ ട്രാക്ക്" സ്പുട്‌നിക് I ഉപഗ്രഹത്തിന്റെ ആദ്യ നിരീക്ഷണം നടത്തി. ഭൂമിയുടെ ഭ്രമണപഥത്തിനപ്പുറത്തേക്ക് വ്യാപിച്ച അദ്ദേഹത്തിന്റെ ആദ്യകാല ഗവേഷണം 1961-ൽ ഇതേ റഡാറിനൊപ്പം ആയിരുന്നു; മറ്റൊരു ഗ്രഹമായ ശുക്രന്റെ ആദ്യത്തെ വ്യാപ്‌തി അളക്കാൻ അദ്ദേഹം ഇത് ഉപയോഗിച്ചു. ഈ ആദ്യ നിരീക്ഷണങ്ങൾ ഭൗമശാസ്ത്ര യൂണിറ്റുകളിലെ ജ്യോതിശാസ്ത്ര യൂണിറ്റിന് ഒരു മൂല്യം നൽകുകയും അത് സമയപരിശോധനയ്ക്ക് വിധേയമാകുകയും, കൂടാതെ ക്ലാസിക്കൽ പൊസിഷണൽ ജ്യോതിശാസ്ത്രത്തിന്റെ ആർമന്റേറിയത്തിൽ സാധ്യമായതിനേക്കാൾ 3 ഓർഡറുകൾ വലിപ്പമുള്ള കൃത്യത ലഭിച്ചിരുന്നു. മാരിനർ 2 വിൽ നിന്നും ശുക്രനിലേക്കുള്ള വിജയകരമായ നാവിഗേഷന് അത്തരം അറിവ് നിർണായകമായിരുന്നു. 
## അവലംബം

വർഗ്ഗം:1926-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ
വർഗ്ഗം:അമേരിക്കൻ ജ്യോതിശാസ്ത്രജ്ഞന്മാർ
ജോൺ ബേവിസ്

**ജോൺ ബേവിസ്** (ജീവിതകാലം: 1695 നവംബർ 10, വിൽ‌ട്ട്ഷയറിലെ സാലിസ്ബറിയിൽ - 6 നവംബർ 1771) ഒരു ഇംഗ്ലീഷ് ഭിഷഗ്വരൻ, ഇലക്ട്രിക്കൽ ഗവേഷകൻ, ജ്യോതിശാസ്ത്രജ്ഞൻ എന്നീ നിലകളിൽ പ്രശസ്തനായ വ്യക്തിയായിരുന്നു. 1731 ൽ ക്രാബ് നെബുല കണ്ടെത്തിയതിലൂടെയാണ് അദ്ദേഹം കൂടുതൽ അറിയപ്പെടുന്നത്. 

## അവലംബം

വർഗ്ഗം:1693-ൽ ജനിച്ചവർ
വർഗ്ഗം:റോയൽ സൊസൈറ്റിയുടെ അംഗങ്ങൾ
വർഗ്ഗം:1771-ൽ മരിച്ചവർ
ലാലി വിൻസന്റ്

ഇന്ത്യൻ നാഷണൽ കോൺഗ്രസ്സിന്റെ കേരള ഘടകത്തിൻ്റെ ഉപാധ്യക്ഷയും ഹൈക്കോടതി അഭിഭാഷകയുമാണ് **അഡ്വ. ലാലി വിൻസൻ്റ്.** 1960 ജൂൺ 30 ന് ജനനം.

2011 മുതൽ 2016 വരെ ഹൈക്കോടതിയിൽ ഗവണ്മെൻ്റ് സ്പെഷ്യൽ പ്ലീഡറായി പ്രവർത്തിച്ചിട്ടുണ്ട്.

## രാഷ്ട്രീയ ജീവിതം

* മഹാരാജാസ് കോളേജ് യൂണിയൻ വൈസ് ചെയർമാൻ (1978-1979)
* എറണാകുളം ലോ കോളേജ് വൈസ് ചെയർമാൻ
* മഹിളാ കോൺഗ്രസ് ബ്ലോക്ക് പ്രസിഡൻ്റ് (1981-1982, 1988-1989)
* ഐ.എൻ.ടി.യു.സി ദേശീയ സെക്രട്ടറി (1986-89)
* ഐ.എൻ.ടി.യു.സി ദേശീയ ജനറൽ സെക്രട്ടറി (1989-94)
* മഹിളാ കോൺഗ്രസ് ദേശീയ ജനറൽ സെക്രട്ടറി (2003-2010)
* കൊച്ചി കോർപ്പറേഷൻ കൗൺസിലർ (1988-1992, 2001-2005)
* എ.ഐ.സി.സി. മെമ്പർ (2005-2018)
* കെ.പി.സി.സി. വൈസ് പ്രസിഡൻ്റ് (2012 മുതൽ തുടരുന്നു)
* 2016 ലെ കേരള നിയമസഭാ തിരഞ്ഞെടുപ്പിൽ  ഇന്ത്യൻ നാഷണൽ കോൺഗ്രസ് സ്ഥാനാർത്ഥിയായി മത്സരിച്ചു. ധനകാര്യമന്ത്രിയായിരുന്ന ഡോ. തോമസ് ഐസക്കിനോട് പരാജയപ്പെട്ടു.

## പ്രവർത്തന പരിചയം

* യു.എസ്.എസ്.ആറിൽ നടന്ന ഇന്തോ യൂത്ത് ഫെസ്റ്റിവലിൽ അംഗമായിരുന്നു.
* 1989 ലെ ഗ്ലാസ്നോസ്റ്റ് പെരിസ്റ്റ്രോയിക്ക കോൺഫറൻസിൽ ഇന്ത്യയെ പ്രതിനിധീകരിച്ചു.
* നേപ്പാളിൽ നടന്ന ഐ.എൽ.ഓ കോൺഫറൻസിൽ ഇന്ത്യയെ പ്രതിനിധീകരിച്ചു.
* 1992 ലെ അന്താരാഷ്ട്ര സ്വതന്ത്ര വ്യാപാര യൂണിയൻ കോൺഫെഡറേഷൻ സമ്മേളനത്തിൽ ഇന്ത്യയെ പ്രതിനിധീകരിച്ചു.
* 2018 ലെ മേഘാലയ നിയമസഭാ തിരഞ്ഞെടുപ്പ് നിരീക്ഷക സമിതിയിൽ അംഗം
* 2019 ൽ കോൺഗ്രസ് പ്രസിഡൻ്റ് രാഹുൽ ഗാന്ധി മത്സരിച്ച വയനാട് പാർലമെൻ്റ് മണ്ഡലത്തിൽ മാനന്തവാടി നിയമസഭാ മണ്ഡലത്തിലെ നിരീക്ഷണ ചുമതല നിർവ്വഹിച്ചു. കുടുംബ യോഗങ്ങൾ ഉൾപ്പെടെ 500 ഓളം പാർട്ടി മീറ്റിംഗുകളിൽ പങ്കെടുത്ത് സംസാരിച്ചു.
* 2005 മുതൽ മാധ്യമ ചർച്ചകളിൽ കോൺഗ്രസിൻ്റെ പ്രതിനിധിയാണ്.
* കോൺഗ്രസ് പാർട്ടിയുടെ സംഘടനാ തലത്തിലുള്ള 7 അന്വേഷണങ്ങൾക്ക് നേതൃത്വം വഹിച്ചു.
* വ്യത്യസ്ത തരത്തിലുള്ള സാമൂഹിക-സാംസ്കാരിക പ്രവർത്തനങ്ങളിലും ജീവകാരുണ്യ പ്രവർത്തനങ്ങളിൽ സജീവമായി പങ്കെടുക്കുന്നു.
* 35 വർഷമായി അഭിഭാഷകയാണ്.
* 

* ലഹരിയുമായി ബന്ധപ്പെട്ട കേസുകളിലും പട്ടികജാതി/വർഗ്ഗ വിഭാഗത്തിൽ പെട്ടവരുടെ കേസുകളിലും മാർക്ക് ലിസ്റ്റുമായി ബന്ധപെട്ട കേസുകളിലും സ്പെഷ്യൽ പ്രോസിക്യൂട്ടറായി പ്രവർത്തിച്ചിട്ടുണ്ട്.
* 
* 
* 
* 1992 മുതൽ 1995 വരെ എറണാകുളം ജില്ലയുടെ ഗവണ്മെൻ്റ് പ്ലീഡർ, പബ്ലിക് പ്രോസിക്യൂട്ടർ എന്നീ നിലയിൽ പ്രവർത്തിച്ചു.
* 2011 മുതൽ 2016 വരെ കേരള ഹൈക്കോടതിയുടെ ഗവണ്മെൻ്റ് സ്പെഷ്യൽ പ്ലീഡറായിരുന്നു.
* ബാങ്കുകളുടെയും മറ്റ് സ്ഥാപനങ്ങളുടെയും നിയമോപദേശകയായി പ്രവർത്തിച്ചിട്ടുണ്ട്.

*# 
*#** 
*# 
*# 
*# 
* 
* 
*
പള്ളം

പളളം എന്ന വാക്കിനാൽ വിവക്ഷിക്കാവുന്ന നിരവധി കര്യങ്ങളുണ്ട്

* പള്ളം (കൃഷിഭൂമി)
* പള്ളം (ജലാശയം)
* പള്ളം ബ്ലോക്ക് പഞ്ചായത്ത്
ബ്രോവഭാരമാ

ത്യാഗരാജസ്വാമികൾ ബഹുദാരിരാഗത്തിൽ ചിട്ടപ്പെടുത്തിയ ഒരു കൃതിയാണ് **ബ്രോവഭാരമാ **. 

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
* [[ടി എം കൃഷ്ണ]യുടെ ആലാപനം]

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ബഹുദാരി രാഗത്തിൽ ചിട്ടപ്പെടുത്തിയ കൃതികൾ
പമ്പ (വിവക്ഷകൾ)

*പമ്പ - പത്തനംതിട്ട ജില്ലയിലെ ഒരു സ്ഥലം
*പമ്പാനദി - ഒരു നദി
*പമ്പാ സരോവരം - പഞ്ചസരോവരങ്ങളിൽ ഒന്ന്
*പാമ്പാ- ദക്ഷിണ അമേരിക്കൻ സമതലപ്രദേശം
*ഐ.എൻ.എസ്. പമ്പ - ഇന്ത്യൻ നാവികസേനയിലെ ഒരു സഹായസൈനിക യാനം